Pantailak ez dezake ordezka | Pantailak ez dezake ordezka – iparraldekohitza\nPantailak ez dezake ordezka\nHetsaldiaren egoera berezian lan egiten dute irakasle eta ikasleek. Lehen mailan, irakasleek esplikazio eta laguntza franko helarazten diete burasoei haurrekin aritzeko. Bigarren mailan, berriz, harremana zuzenagoa da ikaslearekin. Tresneria berriek ez dute betetzen, haatik, klase zuzeneko lana\nDonpaleuko lehen mailako eskola publikoan eredu elebiduneko irakaslea da Arño Aizagerre. Burasoei astean behin lan batzuk igortzen dizkie haurrentzat. “Aski konplikatua da, gehienak ez-euskaldunak izaki. Konkretuki, burasoei igortzen dizkiet lanak, gehi laguntzak euskaraz”. Mezu elektroniko bidez egiten da trukaketa, eta arazo handirik gabe joaten dela dio. Hizkuntzarekin lan gehigarri berezia harturik, halere. “Tresna elebidun batzuk igorri dizkiet, burasoek ikus dezaten 40 erraten dela berrogei eta holako gauzak. Arazoak baldin badituzte, galderak egiten ahal dizkidate. Aski ibilmolde sinplea da”.\nBizkitartean, etxe batetik bestera baldintzak ez dira berak. “Haurren artean, batzuek badute bakarrik aitaren edo amaren sakelako telefonoa Internetekin. Anitzek ez dute inprimagailurik. Jadanik eskolak ez daki desberdintasun sozialen, kulturalen ezabatzen, baina hor areagotzen dira”. Kinka berezia izanik, Aizagerrek ez du nehor hertsatu nahi: “Hautu bat egin dut: ez ditut behartzen lanen itzultzera, momentu honetan bakoitzak egiten baitu ahal duena”.\nAizagerreren eskolako burasoa da Marina Cuine, eta egunero haurrekin daramatza Internetez igorri eskolako lanak: “Entseatzen gara eskolako erritmo baten atxikitzen: 09:00etan hasten gara; 10:30 irian pausatxo bat egiten dugu, eta berriz hasten eguerdi arte. Baina zaila da, ez baitira eskolan bezain adi. Etxean dira, beraz lasaiago”. Nahiz haurrek ulertua duten egoera: “Ulertu dute ez zirela bakantzak eta segitu behar zela erritmoarekin irakatsia izan zaiena ez galtzeko”.\nOhartzen zaio irakasleen ofizioak duen garrantziari. “Pazientzia handia behar da. Bi baizik ez ditut, beraz batek zerbait ulertzen ez badu aise esplika dakioke, baina zinez aparteko ofizioa da. Ikasi behar da ez kexatzen”. Argi du, gainera, beren kasuan heltzen direla, astia baitute. “Nago anitz lan egiten duten burasoek nola egiten duten; ez dira eskola maila berak ere haurren lana segitzeko. Ez dakit irakasleek nola berreskuratuko dituzten haurrak eskolara itzultzean”.\nBaionako Oihana ikastolako irakasle eta zuzendaria da Odile Hiriart. Eskolako lanak prestatu eta igortzeaz gain, eskola bera kudeatu behar du. Bere ikasgaien igortzeko esplikatu du nola antolatu den: “Helbide elektroniko bat ireki dut klaseko burasoentzat. Ikastola hetsi aitzin, tarrapatan, ahal bezainbat material eta berrikusketa lan prestatu eta igorri nituen. Geroztik, Interneten bidez trukatzen dugu. Lehen hamabost egunak izan dira egokitze, gogoetatze denbora. Ideiak xerkatuz”.\nAma-aitek haurrarekin molde iraunkorrean lan egiteko gisan prestatu du materiala. “Batez ere hizkuntzan, ahozkoa eta idatzizkoa; irakurketa eta idazketari buruz. Arlo bakoitzarentzat azaldu diet zein diren helburuak eta haurra nola laguntzen ahal duten”. Hor ere bi hizkuntzetan, familia gehienek ez dakitelako euskaraz.\nAholkuen artean, funtsera nahi izan du joan: “Lasaituz eta oroitaraziz etxeko bizitzan haurrak gaitasunak garatzen ahal dituela: antolaketan, garbiketan, xintxuketan, sukaldaritzan. Balia dezaten haurrarekin holako gauzetan aritzeko. Presiorik gabe. Haurrarekiko harreman goxoa lehenetsiz”.\nFamilien ahalen aldetik, Hiriartek badaki Seaskako egoera ez dela eskola guzietakoa. “Seaskan ez dugu, beharbada, eskola publikoetan den publiko desberdin guztia. Sozial mailan pixka bat zailtasunetan diren familia batzuk baditugu, baina oro har publiko maila onekoa da”.\nOspitalean bezala, irakaskuntzan ere badu urteak ahalen murriztea deitoratzen dutela ofiziokoek. Koronabirus garaiko ele ederrez ez da fidatzen Aizagerre: “Ez dut esperantzarik ez irakasleek ez erizainek aldaketa handirik ikusiko dutenik. Orain ari dira erraten: ‘O, zer lana egiten duzuen’ eta… Beldur naiz sekuentzia hori pasatu eta promesa eder horiek oro bazter utziko dituztela”.\npronote programa erabiltzen dute irakasleek etxetik lanen bidaltzeko\n374 ikasle dira Baionako Bernat Etxepare lizeoan. Maite Karrere matematika irakaslea da sail orokorrean, eta haiek ere Interneteko tresnak erabiltzen dituzte, hauek ere, ikasleekin komunikatzeko. “Saretu gara posta elektronikoaren bidez, edo telefonoen bidez; Whatsapp taldeak sortu ditugu irakasleen arabera. Helbide elektroniko eta plataformetan uzten ditugu lanak, eta gero komunikatzen zuzenki ikasleekin. Bideo konferentziak ere egiten ditugu”. Lehen egunetan ikasleak doi bat izutu zirela dio. “Ikasleek hastapen batean lanaren metaketa azpimarratzen zuten. Behar izan dute egokitu. Etxean aritzea bakarrik edota gelan besteekin ez baita gauza bera”. Unai Harluxet zientzia terminaleko ikaslea da, hain zuzen, Etxeparen. Ez du gehiagokorik kexu iduri kinka berrian: “Bitxia da; pixka bat berria da, denentzat bezala. Lagunekin mintzo gara, jokoak egiten ditugu elkarrekin. Lanentzat, jaikitzen ahal naiz pixka bat berantago, lanak egiten ditut etxean trankil; badut laguntza. Ez ateratzea da desberdintasun handiena”.\nTresneria berrien erabiltzera beharturik, horien garapena iragartzen dutenez ez du argi Karrerek. “Horretara doa, gehiago erabiltzerat. Ez du kentzen gure lanaren oinarria dela harreman zuzena, joan-jin zuzena ikasleekin. Gero, tresneria hori guzia osagarri gisa baliatzea izan daiteke, bai”. Hain zuzen, ikasleekiko lotura zuzen hori zaio eskas lana bururaino eramateko. “Biziki mugatua da horrela. Frustragarri da. Usaian, batzuk ez badira mintzo ere, aurpegietan ikusten duzu zertan diren, eta laguntzen ahal dituzu. Ariketak bidali dituztenean, zaila da zuzenketa xeheki egitea eta ikustea ulertu duten”.\nBaxoa du aurten Harluxetek. Nola iraganen den ez jakiteaz ez da arrangura: “Egiazki, ez nau baitezpada kezkatzen. Etorkizunari begira, eskolek ikusten dutena da txostenean sartu notak. Justu konfinamenduan sartu baino lehen sartuak genituen”.\n“Familientzat mezu hau dugu: lasaiki hartzea”


Sakea. Kreditu urteko zerbitzu gabe Txartela\nKreditu txartelak dute cash kudeaketa tresna oso erabilgarria bihurtu. Jotzen dira Mailegu mota dela erraza lortu eta erosoa ematen izan. aukera zabala, ezagunenetako kreditu txartela urteroko zerbitzu no, geroago eztabaidatuko dira artikuluan dituzten arren.\nleialak bezeroei mantentzeko eta berriak erakartzeko nahian, banku asko daude, kreditu-txartelak mantenimendua egiteko baldintza berriak garatzeko. Kasu honetan abantaila garrantzitsuena interes-free funtsen erabilera aldia da. banku guztiak, bestelakoa da, baina aukera hori eskubiderik mailegu denbora pixka bat finantza arazo pentsatzen.\nez urteko kuota zerbitzuarekin kreditu-txartela gero eta garrantzitsuagoa da, nahiz eta kontratuan bezeroari bankuaren behar bereziki kontuz.\nLehenik, txartel bat, hala nola, interes-free epea haratago interes-tasa handia izan daiteke. Bigarrenik, doako zerbitzua baino ezin Lehen urtean iraungo txartelarekin jaso ondoren. Eta hirugarrena, cash erretiratzea, bihurtze portzentaje handi bat izan daiteke, eta abar. D.\nKreditu urteko zerbitzu barik txartela, besteek ez bezala, gutxieneko aukeren multzo bat izan dezake. Bestela esanda, ematen da bertan bere burua ezagut banku batera. Seguruenik, ondoren mapa epea urtero zerbitzuan egingo itzuliak aukera sorta zabala du.\nzerbitzu gabe Map publizitate bankuan bezero berriak erakartzeko kanpaina da, askotan, beraz, nola onuragarria da erabili ulertzen laguntzen du:\nbatezbestekoa urtero zerbitzu kreditu tamaina 750 errublo areak. 3000 errublo eman., Txartel mota eta aukera multzo bat, eta, beraz bankuan kontratuaren matrikula aurretik arabera beharrezkoa da bezeroaren neuk ulertzen, txartela etengabe erabiltzen da ala egun euritsu bat atzerako bat da.\ntxartela erabiltzen badu egingo da etengabe, batez cashless erosketak atzerrian, arreta behar bihurtze-tamaina da. Azken finean, txartela mantentze-free bada, litekeena da, banku zeru-altua aukera hau egiteko interesa izango da, ondoren, zerbitzua doakoa esanahia desagertzen. Bank bezero dirua galduko beste txartela eragiketak on.\nBezeroak, nor dira etengabe txartelak lanean, kreditu-txartel bat egongo urteko zerbitzu gabe jaulki ahal aukera zabala (normalean bat "urre" nahiago bezeroei txartela) batera.\nTalde kreditu-txartela urteko kuota no kontaktua pertsonala finantza-erakunde edo bankuan web ofiziala bidez izan daiteke, online eskaera orria utziz. pasaporte bat bakarrik behar da izena emateko, baina kasu honetan, eta cash-muga on txikia izango da.\nbatura handi bat jaso nahi izanez gero, dokumentu pakete oso bat emateko prest egon behar duzu:\nInformazio formularioa PIT 2, errenta froga;\nnortasuna egiaztatzeko gehigarri;\nLan liburuaren kopia bat;\nEskatutako Bankuak bestelako dokumentuak.\nPertsona bat badu soldata txartelik banku jakin bat, kreditu txartel baten eskaera hobe ez egin. Ez dago aukera bat da, eta hori interes kasu honetan tasa txikiagoa izango da, eta urteko mantentze falta izango da.\nDemagun banku desberdinak proposamenak, zein kreditu txartela egon urteko zerbitzu gabe jaulki ahal batzuk kontuan hartu gurekin.\n"Erosketak Opariak" - txartela 75 errublo inaugurazio, hileroko fakturazioa mapan ez da 20 mila baino gutxiago errublo ...\n«Cash Back» - cash back hilero 20 mila arte errublo fakturazioarekin urteko kuota gabe, kreditu-txartelak ..\n"Poltsikoan" - matrikula txartela kostuak 900 errublo.\n"Mapa Munduko", "Automap", "bildumako", "esperientzia txartela" - txartela kostuak 350 errublo inaugurazio, hileroko fakturazioa gutxienez 35 mila errublo izan behar ...\nPlatinozko txartelak 850 errublo jaulki daiteke. eta mapa fakturazioa gutxienez 65 mila izan behar du. igurtzi.\nGrace epea - 50 egun.\nTasa -% 28tik.\nFree mapetan zerbitzatzen lehen urtean bakarrik. Ondorengo epeak doan izango da mailegu ezarritako pot tamainaren mapan hileroko fakturazioa egiten badu.\nGehienez txartela 300 muga mila. Rub.\nGrace epea - 55 egun.\nZerbitzua da lehen urtean soilik doakoa da.\ntxarteleko tasa -% 24,9.\nInteres-free epea 145 egun.\nInteres-tasa -% 29,9\nGehienezko muga - 600 mila errublo ..\ndoako zerbitzua da, lehenengo urtean bakarrik balio du.\nGrace - gehienez 55 eguneko epea.\n% 23,9 batetik mapan apustua.\nZerbitzuaren lehen urtean doakoa da.\nGehienezko mailegua - 250 mila errublo.\nJakina, beste finantza-erakunde batetik beste proposamen daude. Edonola ere, mailegu bakoitzak gehien zion egokia baldintzak aukeratu behar da.\nSberbank batetik Eskaintzak\nSberbank kreditu urteko zerbitzua gabeko txartela ohiko bezeroak, nor dagoeneko zor txartela edo nominak bezero bat eskaintzen da. Bi kasuetan, aurrez onartutako txartela banakako finantza muga batera arretarik da.\naurretiazko onarpenarekin - 0 igurtzi.\nOrdena normal txartelak - 3 mila errublo ..\nerregular (soldata) bezeroen for - 25,9;\nbeste bezero guztiei - 33,9.\nEguneko cash jaulkipen muga\n100 000 - 300 000 errublo.\nIa ezaugarri bera eta "Eman Life" mapa bat. ezberdintasun txikiak kargatzen eta eguneko diru jaulkipen muga daude.\nOrdena normal txartelak - 900 p. 3500 errublo gora. (Txartel motaren arabera).\n50 000 - 300 000 errublo. (Txartel motaren arabera, eta bezero bat ala iraunkorra).\nSberbank, bere aldetik zuzentzen eman urteroko zerbitzu ongintzako kostuaren% 50.\n750 errublo - ordena normal-txartel batean.\n50 000 - 150 000 errublo.\nInteres "Aeroflot" mapa da. bere motaren arabera, bezeroak beren erosketak ordaintzeko 50 errublo bakoitzean 500-tik 1000 "mila" ondoren jasotzen.\n900 errublo. 3500 errublo gora.\nMapa "Momentum" desberdinak mota bat aipatzen. Bere erabilera baldintza batzuk ditu.\nberandu ordaintzeko Zigorra:% 37,8;\ncash Aurrezki% 3 Bankuak, baina errublo ez 199 baino gutxiago kutxazainetan erretiratzea, beste erakunde kutxazainetan Batzordea -% 4 .;\nkreditu txartelaren kontu buruzko txosten bat emanez - 50 errublo.\n"Gazteak" interesgarri eta mapa bat da. duten ikasleak ez errenta iraunkorra izan behar da jaulki daiteke.\nKreditu-txartela ez-cash ordainketa mantentzeko diseinatuta. mailegu asmoa cash erretiratuko gero,% 3 kuota ordaindu% 7ra, baita interes-free aldian galtzeko prest egon behar zuen. cash kreditu txartel bat kendu erabilera, overpayment erraldoi eta komisioak gehiago fraught.\ncash erretiratzea kreditu txartelekin eskaintzen duten banku daude. Baina zerbitzu hori da, gero eta bezero pribilegiatu, parte-eskura soldata proiektuen eta banku langile aukera hau eskainiz.\nZer gertatuko da mailegua bankuarekin ordaintzen ez baduzu? Nola saihestu daiteke erantzukizuna?\nLagapena (esleipen) mailegu\nHori peoia denda bat hartu ahal izango duzu: gauzen zerrendan\nHipoteka etxebizitzen mailegua: ezaugarri, baldintza eta betekizunak. hipoteka etxebizitza-maileguen Eraldaketarako\nKreditu-txartela "Tinkoff": marraztu Internet bidez\nCasa Mila Bartzelonan: deskribapena, historia, argazkiak\nLehenengo solidoa elikagai zure haurra - nola hasi eta noiz?\nGaikako urtebetetzeak: opor ideia handia\nBero banaketa zoru plaka\nNola Ender bularrean egiteko "Maynkraft": adierazpen\nZer hagunak egiten orrazkera Greziako for\nModelaketa matematika, ekonomia eta informatikako etapak\nMineko Iwasaki - geisha Japoniako ordaindutako altuena\nIT-teknologia - zer da? Zer dira IT-teknologia?\nCornflower. hazia laborantza - erraza da!


2020ko Arte Gaztearen Topaketen formatua osasun-araudira egokitzen da eta finalisten aurkezpenak "streaming" bidez jarraituko dira\nUharte Zentroak 2020ko Arte Gazte Topaketak hartuko ditu asteburu honetan. Topaketa horien formatua egokitu dute, indarrean dagoen osasun-araudia betetzeko eta edizio honetan hautatutako proiektuak, guztira 31, segurtasun-baldintzetan aurkeztuko direla bermatzeko.\nHuarte Zentroak Arte Gaztearen 2020 Topaketak hartuko ditu asteburu honetan. Topaketen formatua egokitu egin da indarrean dagoen osasun-araudia betetzeko eta edizio honetan hautatutako proiektuen aurkezpena (31 guztira) segurtasun-baldintzetan egingo dela bermatzeko.\nHorretarako, Nafarroako Gazteriaren Institutuak (NGI), programa honen bultzatzaileak, programaturiko kultur ekitaldiak “streaming” bidez jarraitzea lehenetsiko du bere webgunearen eta esteka honen bidez. Halaber, artista gazteen sorkuntzak gizarte osoari ezagutarazi eta zabaltzeko, NGIk bideo bat argitaratuko du, finalisten emanaldi guztiak biltzen dituena.\nNGIko zuzendari kudeatzaileak, Carlos Amatriainek, nabarmendu du programa hau egin dela: “Urtero, arte-modalitate eta -diziplina desberdinetako artisten arteko elkarrizketa eta topaketa bultzatzea lortzen du, gazteen sormen-lana nabarmentzea, eta gazteen sormena bultzatu eta laguntzea. Herritarrek Nafarroako gazteen proiektu artistikoak ezagut ditzaten plataforma eta kanala da”.\nEdukierari dagokionez, artistak, epaimahaia eta talde teknikoa baino ez dira bertan egongo, osasun arloko murrizketak eta prebentzio neurri eta gomendioak uneoro beteko direla ziurtatzeko.\nJaialdia aurkezten duen kartela.


Morrazotik zulora — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / Morrazotik zulora\ntxiko 2005/08/17 17:05\nOraintsu Galiziako Morrazoko penintsulan oporretan egon garanian, "Diario de Pontevedra" egunkarixan irakorri ahal izan dogu Afganistanera bidaldutako soldaduen inguruko erreportajiak. Euren amei, neskalagunei, emaztiei egindako alkarrizketak, Gudarixei gorazarriak, iritzi eta animo artikuluak... Galizian hain hedatuta dagoan espainiar abertzaletasuna, joko epikuak eta beste notizixen faltiak eragindako erreportajiak, seguru. Ez ziran bereziki atentziñua deitzekuak, baiña bai gogoratzen dot neska baten testigantzia: egun batzu lehenago nobixo militarrakin ezkondutakua, ustekabian senarra Afganistanera bidaltzen zetsena; kazetarixandako okela freskua.\nJakin dotenian Afganistanen hil diran hamapiku militarren barri, gogoratu egin naiz: "¿Ez dittuk ba hárek galleguok izango...?". Eta gaur, Lekeitioko Baserri tabernan, periodikuan irakorri dot, baietz. Ixa danak galiziarrak, eta tartian orain dala hillabete ezkondutako morroi bat. Gauzak zelakuak diran...\nEz naiz triste jartzen Gudarixak hiltzen diranian (militarrak, poliziak...), baiña ezta pozik be. Fatalismoz jazten naiz. Norberak aukeratutako biharra da, protestarik admititzen ez dabena. Arriskua lanpostuan doia, eta konforme ez dagoana hobe dau hojalatero sartzia (bihar askokua, eta askoz errespetagarrixagua).\nGauzak holan, euren familixekin alkartasuna sentitzen dot -alkartasun moderatu bat, azken finian etsaiak dittudaz eta etsaitzat nabe- baiña irribarre makurra urtetzen jata fiambrien inguruan hasten dan antzerki ponpoxuan aurrian. Gudarixan gorputzak burruketan jarraitzen dau hil eta gero, edo hobeto esanda bizirik darraixenak gudarixan gorpua erabiltzen dabe arma modura, Ruy Díaz de Vivar ustel baten modura.\nEz jaken bape gustatuko espainiar abertzaliei Gudarixak mendi baten kontra lehertu izatia, konfusiño tonto baten ondorixoz. Nahixago leukie askok, missil baten biktimak dirala deskubriduko balitza...\nHildako gudarixak, baiña, irribarrez darrai basamortuko eguzkixari begira, begixak zabal-zabalik. Hari bost axola, herixotzian motibuak.


TXARLAZO (933 m) ETA PICO DEL FRAILE (Orduña). 12/noviembre\nEgutegiari jarraituz Txarlazo hurrengo mendia da. Delika ibiltzen hasiko gara Orduña medatea igotzeko. Hortik Sierra Salvada-ko ertz malkartsuagatik jarraituko dugu.\nTxarlazorako bidean "Pico del Fraile"-ren azpian pasatuko gara, Angel Sopeñak eskalatu zuen Euskal Herriko lehenengo gailurra. Txarlazotik Orduñara jaitsiko gara eta bertan bidea amaituko dugu.\nAterako gara: 6:45ean, betiko lekuan\nKML Formatua ikusteko edo jaisteko.\nGPX Formatua jaisteko.\n2017 URTE-AMAIERAKO LOTERIA\nUrte guztietan bezala, Ba daukagu lotería betiko zenbakiarekin. Klubean edo beheko zerrendan agertzen diren denda kolaboratzailetan lor dezakezu.\nJamper´s ilepaindegia( Zaballako anbulatorioa)\nLa Cepa ardandegia (Bagatza)\nItsasontzia Taberna (Bagatza)\nKira Taberna (Rontegi-Herriko Plaza)\nEguzki Taberna (Hizkuntza eskolako ondoko eskailerak)\nMiño Taberna (Arteagabeitia)\nSOMIEDO (URRIAREN 12-15) HANDITZEA.\nSomiedoko Parke Naturalerako irteerari buruzko informazioa handitzen dugu.\nTeito edo Palloza. Egile: Javier Habladorcito. Jatorrizko argazkia eta Lizentzia\nLehen eguna, osteguna, Torrestion autobusak utziko gaitu eta bertatik Somiedoko hego-mendebaldeko iskinatik ibilbidetxo bat egingo dugu. Torrestiotik Saliencia-ra joango gara. Ibilbidearen perfilak 10km-ko distantzia eta +500 -700 metroko desnibela izango du.\nHurrengo egunetarako, ostirala eta larunbata, bi ibilbiddak egingo ditugu. Hauetako batek mendebaldeko (2066 m) eta ekialdeko (2109 m) Los Albos-era (2109 m) eramango gaitu. Alto de la Farraponatik aterako gara eta Albo altuenera, ekialdekora, helduko gara, La Cueva, Calabazosa eta Cerveriz urtegien ikuspegiak gozatuz.\nGailurretatik Lago del Valle-ra jaitsiko gara eta , hemendik, jatorri glaziarreko Valle del lago ibiliko dugu.\nLago del Valle. Egile: Javier Habladorcito. Jatorrizko argazkia eta Lizentzia\nBeste ibilbideak Cornón-era (2188 m), Somiedoko mendirik altuenera, eramango gaitu. Mendia igoko dugu Sta Maria del puertotik. Hortik, eguraldia ona bada, parke osoko ikuspegi izugarria gozatu ahal izango dugu. Jaitsiera haranatik egingo dugu eta zuzenduko gara beste harán batera, Villar de Vildas, jatorri glaziarrekoa ere.\nCornón-eko tontorra. Egile: Agumal. Jatorrizko argazkia eta Lizentzia.\nOstatua Castillo del Alba hotelean Pola de Somiedon matendu erdiarekin (afaria eta gozaria).\nOsteguneko, ostiraleko eta larunbateko bazkaria: Mendian. Ez ahaztu eramatea hiru egunetarako bazkaria.\nIgandeko bazkariaSucón-ean, Llanes-en, jada jatetxea batzuek ezagutzen dugu.\nOstegunean irteerako ordua: 5:45\nHoteleko lokalizazioa: Formatua KML ikusteko edo jaisteko. Formatua GPX jaisteko.\nTorrestío-Saliencia: Formatua KML ikusteko edo jaisteko. Formatua GPX jaisteko.\nLos Albos: Formatua KML ikusteko edo jaisteko. Formatua GPX jaisteko.\nCornón: Formatua KML ikusteko edo jaisteko. Formatua GPX jaisteko.\nSOMIEDO (ASTURIAS) URRIAREN 12/15\nUrriaren zubian, 12tik 15era, Somiedoko Parke Naturala eta Bioferaren Erreserbara joanga gara.\nCornón (2188 m) eta Picos Albos (2109 m) igo nahi ditugu.\nEgile: Agumal. jatorrizko argazkia eta lizentzia.\nCastillo del Alba hotelean ostatuko gara. Beti bezala mantendu erdia hartuko dugu. Orduan, hiru eguneko mendi bazkaria eraman behar dugu. Igandean, Barakaldora itzultzen, El Sucón jatetxera, Llanes-en,bazkalttzera joango gara.\nEgun batzuk barru ibilbideak argitaratuko ditugu. Gure arauei jarraituz, jada izen-emate epea irekita dago.\nBazatoz ez ahaztu, egun batzuetako irteera denez, ostegunean 5:45era aterako gara.\nJulio Diego eta GATB Tele 7an\nIrailaren 7an gure kidea, Julio Diego, mendizale amorratua eta mendiko dibulgatzailea,7 telebistak elkarriskatu zuen, "Objetivo Bizkaia" programan. Juliok kontatu zigun Barakaldoren menditazunaren hasierako periodoa, Barakaldoko mendi taldea sortu zenetik guda garaira arte. Hurrengo hilabetean jarraituko du. Ez galdu, merezi du.\nDULLAKO KANALAK (1143M)\nOporretan itzuli berria gara eta ba daukagu hurrengo irteera. Dulla (1143 m) igoko dugu, Burgosen. Ez da igoera zaila baina ikuspegiak ikaragarriak izango dira. Gutxi gora behera 11km-ko distantzia ibiliko gara eta 615 metroko desnibela igoko dugu.\nEgile: Luis A. López. Jatorrizko argazkia eta lizentzia.\nValdeporres arana eta Sotoscuevas arana bereizten dituen mendilerroan Dulla kokatuta dago. Kareazko mendilerroan urak egindako kanalak "Dullako kanalak" deitzen dira.\nEguna osatuko dugu La Mea ur-jauzia eta Puentedey herria bisitatuz.\nEgile: Javier Díaz Barrera. Jatorrizko argazkia ta lizentzia.\nNahiz eta ibilbidea motza izan, uda oraindik denez gero,egunerako bazkaria eramango dugu.. Ez gara jatetxera joango.\nESPIGUETE (2451 M). 8/9 Julio\nUztailean Palenciara joango gara. Bere tontorragatik nabarmentzen duen Espiguete enblematikoa igoko dugu.\nEgile: Alejandro Polanco. Jatorrizko argazkia eta lizentzia\nLarunbatean, 5:45tan, aterako gara. Autobusak ibilbidearen hasieran utziko gaitu eta leku berean jasoko gaitu. Ekialdeko gandorratik igoko gara. Bertan trepada txiki bat egin behar izango dugu. Iparraldeko aurpegitik jaitsiko gara Manzodre ur-jauziaraino. Jaitsiera honetan harrieta bat aurkituko dugu. Ur-jauziatik autobusaraino joango gara Mazobre errekak osatzen duen ibarratik. Ez ahaztu egun honetako hamaiketakoa eta bazkaria.\nCuravacas Ostatuan erreserba egin dugu,Triollon, gure ibilbidetatik km gutxitetara . Erreserbatu dugu ostatua, beti bezala, afaria eta gosaria. Maindire-saku eramatearekin nahikoa izango da. Igandean bazkalduko dugu jatetxe batean.\nIgandean alde honetan goizeko ibilbidetxo bat egingo dugu. Orain ez dago erabakita. Orduan itxaron behar duzu eta gure blog-ean arreta jarri behar duzu track jaisteko.\nEguraldi txarra egingo balu hegoaldeko aldetik igoko ginateke. Hurrengo irudietan iparraldeko igoera eta altenatiba ikus daitezke.\nTrack nagusia: kml jaisteko edo Google Maps-gpx-ean ikusteko\nTrack alternatiboa: kml jaisteko edo ver en Google Maps-gpx-ean ikusteko\nIganderako track: oraindik ez dago argitaratua.\nTXARLAZO (933 m) ETA PICO DEL FRAILE (Orduña). 12/...


"Harriari asko zor diogu, eta lan berrian hori izan dugu oinarri" - Gasteiz - Alea.eus\nMirian Biteri 2019-09-12 10:36\nForu plazan izango da larunbatean Mulixka dantza taldeak eta Iñaki Palacios musikariak elkarlanean sortutako ikuskizun berriaren estreinaldia. Mulixkako Josu Sanchezek proiektuaren nondik norakoak azaldu ditu.\nEgitasmo berria aurkeztuko dute larunbatean, hilaren 14an, Mulixka dantza taldeak eta Iñaki Palacios musikariak. Oraingoan harria hartu dute oinarri moduan, eta bide horretan Iñaki Perurena harrijasotzailearen parte-hartzea izan dute. Mulixka taldeko presidente Josu Sanchezek (Gasteiz, 1986) proiektuaren nondik norakoak zabal azaldu ditu datozen lerroetan.\n'Harria'. Zertan datza zehazki?\nIzenburuak dioen moduan, harriaren inguruko ikuskizuna da; berez, musika, dantza eta ahotsa uztartzen dituena. Harriari buruzko istorio bat kontatuko dugu, mezu bat ere baduena: harriak uste duguna baino askoz gehiago eman eta ematen digu eta asko zor diogu. Iñaki Palacios txistulari eta musikagileak bere konfiantzazko musikariekin egin ditu emanaldiko abesti guztiak; bertan, hainbat musika tresna txertatzen ditu: trikitixa, harrizko txalaparta, gitarra, baxua, bateria eta txistua.\nZenbat abestik osatzen dute ikuskizuna?\nGuztira, hamabi kantu ditu, eta ordubete inguruko iraupena izango du. Horien koreografia nik neuk egin ditut, dantzaria eta koreografoa naiz eta. Pieza horien bitartez, hainbat gauza erakutsiko ditugu: batzuetan istorio laburrak kontatuko ditugu eta beste batzuetan dantzaren bitartez harriarekin lotutako herri kirolak erakutsiko ditugu, adibidez. Horretarako, Mulixka dantza taldearen parte-hartzea izango dugu; denera, hamalau dantzari igoko dira larunbatean Foru plazako agertokira.\nZergatik aukeratu duzue harria?\nProiektu bat martxan jarri aurretik, Palacios eta biok elkartzen gara beti. Kasu honetan, sustraietara jo nahi genuen, kulturaren inguruan hori delako gure mundua.\nIdeia zaparrada bota genuenean konturatu ginen gure kulturan harria betidanik egon dela presente.\nIñakik esaten duen bezala, jaiotzen garen momentutik hil eta hilerrira joan arte, harriari gaude lotuta. Modu horretan atera zen lehen ideia. Jarraian, horri forma emateari ekin genion, eta proiektu honetarako ezinbestekoa ikusten genuen harria modu berezian maite duen pertsona bat izatea ondoan.\nIñaki Perurena harrijasotzaile, aktore, eskultore eta bertsolaria da pertsona hori. Zer paper betetzen du leitzarrak?\nIkuskizunaren ildoa jarraituko duena da, bere olerki propioak botaz. Gehienek harriarekin lotura zuzena dute, eta horietako asko harriari zuzenean hitz egiten dioten olerki hunkigarriak dira. Proiektuari forma ematen hasi ginenean, berarekin jarri ginen kontaktuan, Leitzarantz abiatu ginen Palacios eta biok eta hasieratik interes handia erakutsi zuen. Harriari asko zor ziola eta harriagatik oraindik ere asko egin ahal zuela azaldu zigun. Guretzako oso garrantzitsua da erakutsi duen inplikazioa, berak harriaren beste ikuspegi bat erakutsi digulako; berari esker, harria beste modu batera ulertzen dugu orain, eta hori da, hain justu ere, ikuskizunean daukagun helburuetako bat. Jendeak harria beste modu batera ikusi dezala; Iñaki Perurenak harriarekiko duen ikuspuntua zabaldu nahi dugu.\nHamaika saltsan sartuta dagoen pertsona da Perurena. Galdetu al diozue horrelako egitasmo batean parte hartu izan duen aurretik?\nGauza puntualen bat bai, baina ez zen ikuskizun bat bere osotasunean, azaldutakoaren arabera; noizean behin parte hartu duen proiektu solteak izan dira. Guk istorio bat kontatzea proposatu genion, bera oinarri izanda. Mila saltsatan sartuta dabilenez, ezetza espero genuen, baina ilusionatu egin zen eta momentuan bertan, aurrez aurre, baiezkoa eman zigun. Guztiz harrituta eta eskertuta geratu ginen.\nZenbat denbora eman duzue proiektu honetan?\nAurrekoetan baino denbora gutxiago. Urtebeteko prozesua izan da; gogorra, ez zaigulako gustatzen larregi luzatzea eta buru-belarri jarri garelako egunero horren atzetik. Arazoren bat edo beste eduki badugu ere, lantaldea zoragarria da eta erraz joan da guztia. Harro gaude lantalde osoaz.\nNolako koreografiak prestatu dituzu?\nNahiko berritzailea naiz eta koreografiei ukitu freskoa ematen saiatzen naiz. Euskal dantza tradizionala izango dute oinarri, noski; baina, badaukate, baita ere, ukitu ikusgarria eta erakargarria. Gorabehera handiko ikuskizuna da, denetarik dago. Batean harria omentzen dugu, aurresku eta ezpata-dantza antzeko dantza ezberdin batekin, eta ikuskizunari toki serioa emango dio horrek. Bestetik, festa giroko koreografiak daude, dibertigarriagoak direnak. Harri-zulatzaileekin beste koreografia bat dago, perkusioa, kolpeak eta indarra oso ondo uztartuta dituena. Eta askoz gehiago ez dut kontatuko.\nIkuskizuna oinarri izanda, diskoa ere prestatu duzue. Nola lortu duzue bertan islatzea?\nEz da egiten dugun lehenengo aldia. Guretzako ikuskizuna da garrantzitsuena, baina egia da hori plazan geratzen dela eta pena ematen digu. Koreografiak grabatzea ez genuen ikusten, benetan zuzenekoa izan behar duelako, nire ustez. Musikarekin ez da berdina gertatzen, zuzenekoetan bere magia eta xarma badauka ere.\nZuzeneko ikuskizun horren oroigarri bat behar genuen, eta kasu honetan disko bat grabatzea pentsatu genuen.\nPalaciosek sortutako hamar kantu grabatu genituen, Baga-Biga disketxearekin. Argazki bilduma eta Perurenaren olerki batzuk ere jaso ditugu lan horretan. Ziur nago musika entzuten duenari ikuskizuneko koreografia etorriko zaiola burura. Oso emaitza polita atera da.\nDagoeneko salgai al dago?\nIkuskizunarekin batera jarriko dugu salgai, larunbatean. Estreinaldia amaitzerakoan jendeak eskuratzeko aukera izango du. Hortik aurrera, hainbat lekutan jarriko da salgai.\n'Harria' baino lehen antzeko ikuskizunak sortu dituzue; 'Lurra, ardoa, dantza' tartean.\nLehena da hori. Arabako Errioxa izan genuen ardatz. Askotan joan izan gara hara dantzatzera, eta hango kultura ikusita dantza bat merezi zuela pentsatu genuen. Lehenengo, ardoaren dantza sortu genuen, eta izandako arrakastaz jabetuta, ordubeteko ikuskizuna egin genuen. Mulixka taldea sortu gabe zegoen eta dantzariak han eta hemendik bilatu behar izan genituen. Orain dela bi urte aurkeztu genuen egitasmoa, eta oraindik horrekin gabiltza; azken emanaldia, Marques de Riscal upategian izan da. Lan horrek izandako harrerak bultzada izugarria eman digu ikuskizunak egiten jarraitzeko.\n'Lurra ardoa dantzan' Gasteizko Principal antzokian aurkeztu zenuten. Harria aurkezteko, baina, Foru plaza aukeratu duzue. Zergatik?\nKalean egitea eta Foru plaza aukeratzea ez da kasualitatea. Foru plaza ikustean berehala jabetzen gara zergatik aukeratu dugun leku hori: harriz eginda egoteaz gain, herri kirolak ere egiten dira bertan. Anekdota bat badut horren inguruan: Perurenari jakinarazi genionean bertan egingo genuela estreinaldia berak esan zigun bere lehenetariko plaza izan zela hori ere harriak altxatzen eta gustatuko zitzaiola berriz ere itzultzea.\nLarunbatean estreinaldira joaten denak zer ezberdintasun topatuko ditu ikuskizun bat eta bestearen artean?\nDesberdintasunak eta berdintasunak daude. Berdintasunei dagokionez, Mulixka dantza taldea eta ahozko olerkien estiloarekin jarraitzen dugu. Baina, gaiaz aparte, koreografiak eta musika oso ezberdinak dira. Palacios txistularia bada ere, beste musika tresna batzuk sartu ditu eta hori nabaritzen da. Mulixka dantza taldeko zeinua ikusiko dute, Iñaki Palaciosen musika hori, baina ikuskizun berria da; ez da birziklatutako zerbait.\n'Idiazabal' dantzarekin ere arrakasta handia izan duzue.\nZiurrenik gehien dantzatu dugun dantza da; arrakasta handia izan duen koreografia bat da. Baina ez da besteak bezain berritzailea; dantzen aldetik, tradizionalagoa da.\nGuzti honen atzean Mulixka dantza taldea dago. Oso denbora gutxian sortutako taldea.\nHala da. 2016aren amaieran sortu zen; bi urte pasatxo daramatzagu. Handik eta hemendik hartutako dantzariez osatuta dago. Bakoitzak beste dantza talde batean dantzatzen du eta horrek asko esaten du: zure dantza taldearekin horrenbeste ordu pasa ostean, denbora gehiago ateratzea Mulixkarekin dantzatzeko; izugarria da dantzari horien inplikazioa. Hortik dator gero emaitza.\nHorrek esan nahi du osasuntsu daudela euskal dantzak Araba mailan.\nHori da. Harro egon gaitezke, agian alde kuantitatiboan ez horrenbeste, baina bai kualitatiboan. Gero eta hobeto dantzatzen da Araban, eta poliki bagabiltza dantza plazara zabaltzen.\nHorixe da, hain justu, Zabaldantzan proiektuaren helburua ezta?\nHala da. Dagoeneko hiru urte daramatzagu egitasmo horrekin dantza zabaltzen, Gasteizko Zabalgana auzoan. Hilean behin elkartzen gara eta adin ezberdinetako pertsonei bideratuta dago. Gero eta jende gehiago hurbiltzen da eta hori poztekoa da.\n'Harria' oraindik ere estreinatu gabe baldin baduzue ere, baduzue dagoeneko beste ideiaren bat buruan?\nProiektu berri batekin jartzen garenean, ideia zaparrada botatzen dugu lehenengo, eta ideia horiek ez dira hor geratzen. Beti dira berreskuragarriak. Momentu honetan sustraietara jo nahi genuen eta horrela egin dugu. Orain ez gabiltza horretan pentsatzen baina gogotsu gabiltza, ilusioz, eta ideiak badaude.\nLarunbateko emanaldiaz gain, baduzue dagoeneko bestelako hitzordurik itxita?\nEz. Lurra, ardoa, dantza lanarekin bezala egingo dugu kasu honetan ere. Lehenengo, estreinaldia egingo dugu, eta gero, gerokoak.


Bi lagun zauritu dira Loiolan izan den trafiko istripuan - Azpeitia - uztarria.eus\nJulene Frantzesena 2021-10-11 08:22\nHiru autoren arteko trafiko istripua izan da gaur, astelehena, 07:40 aldean, Loiolan, GI-631 errepidean. Ertzaintzak Uztarria.eus-i azaldu dionez, bi lagun zauritu dira ezbeharrean, eta biak ospitalera eraman dituzte; bat Zumarragara eta bestea Donostiara.\nHainbat denboraz, errepidea itxita izan da bi noranzkoetan, garabiek kendu behar izan dituztelako autoak errepidetik. Hori dela eta, izugarrizko auto ilarak sortu dira Azpeitia eta Azkoitia artean. Dena den, dagoeneko zabaldu dute errepidea, eta bere onera itzuli da trafikoa.


Ugao-Miraballes :: Eudel\nHasiera » Tokiko Direktorioa» Udalerriari buruzko informazioa» Bizkaia» Ugao-Miraballes\nIzen ofiziala: Ugao-Miraballes\nAzalera: 5,2 Km²\nNerbioi ibaiak sortzen duen haran estu batean kokatuta dago Ugao-Miraballes, mendiz inguratuta. Uribe-Nerbioi Bizkaiko eskualdeko herria Bilboko hirigunetik hurbil dago. Antzinako hiribilduaren erdiguneko kale bakarrak eta haren inguruko auzo berriek eta landa giroko zenbait auzunek, Markiok, Elosuk eta Astibik tartean, osatzen dute udalerria.\nHerrian barrena egingo dugun ibilaldian, interes historiko eta artistikoa duten lekuak bisitatuko ditugu. Udiarragako Amaren ermita da, ezbairik gabe, Ugao-Miraballeseko eraikinik adierazgarriena. 1779ko eliza, erdigunean bertan eraiki zuten, Udiarraga mendian zegoen izen bereko ermita desagertu ondoren. Kanpoaldean, fatxadako kanpai-horma azpimarratzekoa da eta kanoi-gangez estalitako nabe bakarreko barrualdean berriz, egurrezko erretaula nagusia du, polikromatua.\nHandik oso gertu, San Bartolome elizak, udaletxeak eta Jane jauregiak osatzen duten monumentu multzoa ikusiko dugu. San Bartolome tamaina ertaineko elizak gurutzeria-gangek estaltzen duten nabe handia (bost zatitan bananduta dagoena), dorre ederra eta atari ikusgarri ditu. Atari horretako enkatxoa, harri txikiz egindako zorua, nabarmentzekoa da, irudi geometrikoak marrazten baititu. Plaza horretan bertan, elizaren aldamenean dago hiru ataleko udaletxe neoklasikoa. Eraikinak harmailadia eta puntu erdiko hiru arkuko ataria ditu. Jane jauregi neoklasikoa ere azpimarratzeko modukoa da. Zutabe batek eutsita, puntu erdiko bi arkuk osatzen dute bi solairuko eraikin honen sarrera. Jauregia eraberritu egin dute kultura zereginetarako. Halaber, handik hurbil, Lehendakari Agirre enparantzan, Hiru Tutuko iturria nabarmenduko dugu. 1858an egin zuten iturri neoklasikoa eta lau putzu borobil ditu.\nBestalde, udalerriak kultura-egitarau zabala eskaintzen du. Udiarragako Amaren omenezko jai nagusiez gain, urte osoan antolatzen dituzten azokak aipatu behar ditugu. Martxoan, emakume ekoizleen nekazaritza azoka egiten dute eta irailean berriz, nekazaritzari eta artisautzari buruzkoa. Horrez gainera, ezin dugu ahaztu Ugao-Miraballeseko Historia Ezagutzeko Zentroak antolatzen dituen mikologia jardunaldiak.\nMartxoan emakume ekoizleen nekazaritza azoka egiten da udalerrian.\nUgao-Miraballesko datu estatistikoak


Nola egin dezaket errentako aitorpena? (2019ko ekitaldera arte)\nBizkaiko Foro Ogasuna eta Finantza erakundeen bidez\nZure autolikidazio motak aukera ematen badu, apirilean zure errenta aitorpenaren proposamen bat bidali genizuen etxera (Errenta etxean Proposamenak sistema)\n2019ko errenta proposamena\nErrenta etxean-etik proposamenik jasotzen ez baduzu, Interneten errenta aitorpenaren proposamen bat eskuratu ahal duzu (web proposamenak izeneko sistema).\nJoan ahal izango duzu finantza erakunde batera. Han "Errenta-aitorpenak finantza-erakundeetan egitea" delako sisteman doan egingo dizute errenta aitorpena.\nErrenta-aitorpenak finantza-erakundeetan egitea\n2. Interneten bidez


Biodonostiak Hack Cancer Maratoian beka bat jaso du haur-minbizia ikertzeko - IIS Biodonostia\nBiodonostiak Hack Cancer Maratoian beka bat jaso du haur-minbizia ikertzeko\nEkainaren 8an, 9an eta 10ean, Orona Fundazioak Hernanin duen egoitzak Hack Cancer ekitaldia hartu zuen. Hack Cancer ikerketa-maratoi bat da, Espainian lehen aldiz egiten dena, eta Rotary Club Donostiak antolatu du.\nAmaierako ekitaldian, Rotary Club Donostiak eta Aspanogik 48.000 euroko txekea eman zioten Biodonostia Osasun Ikerketako Institutuari. Haren zuzendari Julio Arrizabalagak jaso zuen txekea. Ekitaldiaren babesleek egindako ekarpenei esker jaso zen zenbateko hori; hots: Aspanogi, Laboral Kutxa, Gipuzkoako Foru Aldundia (Orain Gipuzkoa), Orona Fundazioa, IMQ, Osakidetza, Biodonostia, GAIA, Lomhifar, Delta Taldea, Gaestopas, Naru, Iomed, Inmobiliaria Arrigain eta Rotary Donostia. Ekarpen horren xedea da haur-minbiziaren aurkako borrokara bideratutako beka bat ematea. Horren bitartez, Idoia García babesle eta Ander Matheu buru izango duen 3 urteko ikerketa finantzatuko da.\nJardunaldietan, medikuntzaren, datuen ingeniaritzaren eta matematikaren arloetako nazioarteko aditu boluntarioak bildu ziren minbiziko datu-baseetan patroi desberdinak bilatzeko. Asmoa zen minbiziaren jardun klinikoan eta haren diagnostikoan, tratamenduan edo pronostikoan eragina izan dezaketen algoritmoak baloratzea. Guztira 50 zientzialari aritu ziren lanean minbiziaren esparruan ikerketa-ildo berriak irekitzeko, datu-analisiaren arloan dauden azken aurrerapenak baliatuta eta helburu batekin: minbiziari borroka irabaztea.\nEpaimahaiak, maratoian lan egin zuten taldeei buruzko ondorioak ebaluatu ondoren, sariak banatu zituen. Horien artean, “Analisi hoberena” saria Rladies taldearentzat izan zen. Biodonostiako Maitena Tellaetxek eta Nem Solutions-eko Zuriñe Varelak osatzen dute aipatutako taldea. Era berean, sari hauek eman ziren: “Ikerketa-proiektu hoberena”, “Aplikazio kimiko hoberena” edo “Soluzio tekniko hoberena”.\nMaitena Tellaetxe eta Zuriñe Varela saria jasotzen\nIdoia García, Oncologia Zelularra taldeko kidea\nIstorio hau izan zen posted Uncategorized on 12 June, 2018 arabera Biodonostia.


Xabier Soubelet - 06 Frachou\nHamalau urte genituela Donibaneko zonbait lagun Baionako St Bernard eskolan ginauden, denok barnetegian. Gurekin batean Baionako hainbeste lagun bazeuden, haien artean Bouilloux, Darricarrère, Faure eta Frachou. Zorte txar batengatik lehenbiziko hirurak gazterik hil ziren, denak moto istripuz eta azkena polizia bilakatu omen zen. Maiz gertatzen den bezala gaiztoenek kartzelan edo polizia bukatzen dute eta jakin izan nuenez Frachou uniformeko bandilerian sartu zen.\nGazte denboretan bera zen gelako bandil eta kinki handiena eta maiz Baionako polizia eskolara bere bila zetorren, lapurketetan aritu zelako. Benetako ohoina zen eta guk ongi baliatzen genuen bere jakitatea, arriskurik gabe ebasten erakusten baitzigun. Frachou lagunak beti dozenaka zituen orduan modan ziren lau koloreetako zilarrezko boligrafoak eta negozio ederrak egiten zituen prezio merkean saltzen. Kanpoko orduetan bere inguruan ginauden eta lapurtzeko sistema bereziak erakasten zizkigun, batez ere, kalitatezko boligrafoak. Elastika handi bat erabiltzen zuen, handia bezain kotorra, besotik sorbaldaraino pasatzen ahal zena eta sorbalda gainetik atorraren azpitik eskuraino tira zitekeena. Bere saindu aire hura ongi baliatuz, saltoki dotoreetan sartzen zen eta zilarrezko eskuzko idazgailu haiek begiratzen egoten zen. Inork so egiten ez ziolarik, elastika boligrafoaren besoan gakotzen zuen eta aski zuen dena laxatzea idazgailua bakar-bakarrik mauka barnetik sorbaldaraino igotzeko eta gotorleku babesgarri bat aurkitzeko.\nHarritzekoa zen zer trebeziaz erakusten zigun hura eta zer zizpaz igotzen zen boligrafoa. Halere bi arazo sor zitezkeela adierazten zigun, bat neri gertatu zitzaidana, lagunek bultzaturik lehen eta azken boligrafoa lapurtzen ausartu nintzelarik, eskumuturreko mauka sarreran kokaturik gelditu zitzaidanean, ezin barnera sartuz. Hori baitzen arriskua eta hura baztertzeko nahiko entrenamendu behar omen zen. Bigarren arriskua, sorbaldako bidea harturik, nahiko okertuta han goian geratzea. Frachou-k zeukan estiloa izugarria zen eta ostegun arratsaldetan ebasten zituen bospaseiak prezio merke batean eskuratzen genituen, guk geuk lapurtzea baino errexagoa baitzen. Zilarrezko boligrafo haiek ekartzen ez zituenean polizi eleberriak ekartzen zituen, baina batzutan nabalak ere, azken puntako labainak edo aire konprimituzko pistolak, denetarik.\nBehin bere bila etorri ziren gendarmeek barnetegian zuen lotegiko armairua arakatu zutenean lapurturiko hamaika gauza aurkitu zuten eta Frachou egun batzutan ez zen gehiago eskolara etorri. Gure artean kartzelan omen zegoela hedatu zen.\nBere berezitasun handiena azterketak lapurtzea zen eta matematika, zientzia naturala edo historia-geografiako examina genuenean, Frachouk, gauez, gure irakaslea zen prefektuaren bulegoko bidea hartzen zuen eta ez dakit nola bainan gakoturik zegoen atea irekiz, azterketen gaiak zeuden tiretara* zuzen-zuzen joaten zen eta orri bat ebatsi eta han berean kopiatu , urrezko papera bere lekuan sartu baino lehen, azkenean bulegoa berriz gakoz itxi eta gureganatu.\nHan ginauden denok bere zain, batere urduritasunik gabe, hark zeukan zientzia paregabekoa baitzen. Zenbat aldiz lapurtu zituen ez nuke esanen bainan gure matematikako irakaslea bitxi hartzen hasi zen gehienok azterketa bikain bera egitea, batez ere matematikan hutsak ginela jakinez. Azterketa, hainbeste gaietan eta hura susmagarria bihurtu zitzaien.\nBehin, Casimir izeneko fraile prefektuak Frachouri paregabeko artea edo xedera ezarri zion eta azterketaren bezpera hartan gaiak argiki mahai gainean utzi zituen lotegira joan baino lehen. Jakin behar da Oroitzirriaren lehen alean kontatzen dudan bezala barnetegian berak zaintzen gintuela eta errexki gure mugimendu guztiak menperatzen zituela. Frachou baizik beste inor halako lapurketa bat egiteko gai ez zela bazekielako, gau hartan gure lagunaren joan- etorri guziak bere gelatik diskretuki ikertzen hasi zen eta ohetik altxatzen ikusi zuenean, ttapattan-ttapattan, bere atzetik abiatu zen. Gu izialdurez beterik saltsa guziaz ohartu ginen eta adiskidea ezin abisatuz, ilunpe haietan gerta zitekeenaren zain isil-isilik egon ginen. Frachouk prefektoaren kristalezko bulegotxoa ireki zuenean, mahaiaren gainean zegoen aztergai orri bat eskuraturik, laugarrengo gure gelan sartu zen galdeketa hura eskuz osoki kopiatzeko xedeaz. Eta horretan zegoela eta, Casimir ate kantoinean agertu zitzaion, zer ari zenez galdetuz. Han gezurrik ez zitekeen, bulegoa oraindik irekirik zegoelako, azterketa papera esku tartean zeukalako eta gure ikaskidea, isil-isilik, ezin harrapatuago, bere aurrean zegoelako. Jaso zuen zigorra izugarria izan zen eta eskolatik denbora luzaz bota zuten.\nBazkoko oporren ondotik itzuli zitzaigun iduriz arras txintxotuta, eskas egin zuen bolada luze hartan zuzentzeko zentro berezi batean sartu omen baitzuten. Denok hala uste izan genuen, behintzat bere mendekatzeko gogoa lagun hoberenei azaldu zien arte. Inork ez zekien zer zeukan buruan bainan gaizto hura zerbait astuna prestatzen ari zela jakin genuen. Eta halaxe izan zen, inork pentsa ez zezakeen mendeku gogorrena asmatu eta gauzatu zuen: Casimir prefektuaren bulegoari sua eman. Gau batez, azeri baten modura eta Casimir danba lo zegoela baieztaturik, bulegoraino jeitsi zen, gakoturik zegoen atea bortxaz ireki, zakar-untzian zeuden paperei su eman eta berriro goraino igo zen, bere ohean isil-isilik sarturik.\nBeharrik norbaitek laster sutea ikusi zuela eta suhiltzaileak deitu zituela, bestela eskola guztia erre zitekeen eta gu agian barnean. Bulegoa suntsituta gelditu zen eta nahiz eta susmo guziak beregana etorri, bera ez zela izan tinko errepikatu zuen eta frogarik gabe, Frachou ez zuten zigortu, nahiz eta denek jakin bera izan zela. Bere arropak, bere armairua, lagun hoberenenak, dena arakatu zuten, froga baten bila bainan han ez zen izan ez lekukorik ez eta frogantzarik ere. Casimirrek ezin izan zuen berriro Frachou eskolatik bota, bere harrokeria guztia irentsi behar izan baitzuen, eta Frachouren irria ekaineraino bere ezpainetan iraun zuen. Irailean ez zuten berriz eskolan hartu eta nere bistaz erabat galdu izan nuen, orain dela urte batzuk polizia zela jakin arte. Bakoitzak merexi duena!


Nafarroako kirol merezimenduaren urrezko domina jasoko dute Aimar Olaizolak eta Juan Carlos Unzuek - Mendialdea - Erran.eus\nNafarroako kirol merezimenduaren urrezko domina jasoko dute Aimar Olaizolak eta Juan Carlos Unzuek\nTtipi-Ttapa 2021-11-18 14:00\nAimar Olaizolak kirol merezimenduaren urrezko domina jasoko du azaroaren 30ean. Argazkia joan den larunbatean Goizuetan egin zioten omenaldikoa da.\nZuzendaritza edo teknika lanagatik Zilarrezko Domina jasoko duten 28 pertsonen artean dago Oskar Mindegia doneztebarra ere.\nNafarroako Gobernuak Kirol Merituaren Urrezko Domina emanen die azaroaren 30ean Aimar Olaizola Goizuetako pilotari ohiari eta Juan Carlos Unzue futbolari ohiari. Gainera, zuzendaritza edo teknika lanetan egindako lanagatik 28 pertsonari Zilarrezko Dominak ere emanen dizkie egun horretan Txibite lehendakariak. Horietako bat izanen da Oskar Mindegia, Doneztebeko judoka eta judo irakaslea.\nAimar Olaizola Apezetxeak (Goizueta, 1979) domina jasoko du «23 urte luzeko ibilbidean kirolari eta esku pilotari egindako ekarpenagatik eta bere proiekzio publikoagatik» Joan den larunbatean sorterrian jokatu zuen bere azken partida Olaizola II.ak eta 1.321 partida jokatu ditu profesionaletan, horietatik 26 final ofizial eta lehen mailako hamalau txapel lortu ditu. Historiako pilotari onenetakoa izan da eta pilotaren garai oparoenetako bateko erreferentea izan da. Gobernuak bere ibilbidea 42 urtera bitarte luzatu izana ere goraipatu du, «lesio larria gainditu ondotik».\nJuan Carlos Unzue Labiano futbolari ohiari dagokionez, kirol ibilbideaz gain, ELA eritasuna ezagutzera emateko egin duen lana ere azpimarratu du.\nNafarroako Gobernuak bertze 28 zilarrezko domina ere banatuko ditu azaroaren 30eko ekitaldian, zuzendaritza edo teknikari lanean aritu diren bertze horrenbertze laguni. Horietako bat izanen da Doneztebeko Oskar Mindegia Bidegain. 29 urtez Erreka elkartean judoa sustatzeko egin duen lana azpimarratu dute domina ematerako orduan, irakasle eta antolatzaile lanak eginez.\nOskar Mindegia era Errekako judo eskolako zenbait ikasle 2010. urtean Doneztebeko kiroldegian.\nKirola Leitzaldea Malerreka Goizueta Doneztebe


AGINDUA, 2020ko uztailaren 7koa, Hezkuntzako sailburuarena, Getxoko udalerrian (Bizkaia) Kirol Irakaskuntzako Ikastetxe Baimendu bat ireki eta jardunean jartzeko baimena emateko dena. - Eusko Jaurlaritza - Euskadi.eus\nAGINDUA, 2020ko uztailaren 7koa, Hezkuntzako sailburuarena, Getxoko udalerrian (Bizkaia) Kirol Irakaskuntzako Ikastetxe Baimendu bat ireki eta jardunean jartzeko baimena emateko dena.\n1. artikulua Baimena ematen da jarraian zehazten den ikastetxe pribatua ireki eta jardunean jartzeko 2020-2021 ikasturtetik aurrera:\n2. artikulua Ikastetxeak indarrean dauden legeak bete beharko ditu, agindu honen bidez baimentzen zaizkion irakaskuntzak emateko eskatzen diren ikaspostuen kopuruari eta irakasleen titulazioari dagokienez. Bestela, bidezkoa litzateke emandako baimena baliogabetzea.\n3. artikulua Ikastetxeak bete egin beharko ditu dagokion araudian segurtasun eta erantzukizunaren alorrean eta irakaskuntzarako kirol-ekipamenduaren alorrean ezarritako baldintzak. Baldintza horiek bete ezik, horren erantzukizuna ikastetxearen titularrarena izango da.\n4. artikulua Hezkuntzarako Eskubidea arautzen duen Lege Organikoaren 23. artikuluaren arabera, emandako baimena baliogabetu egingo da, ikastetxeak baimena emateko indarreko araudian ezarritako gutxieneko baldintzaren bat betetzen ez duenean.\n5. artikulua Ikastetxeak NBE CPI/96 Eraikuntzako Oinarrizko Araua bete beharko du, suteen aurka babesteko eraikinek bete beharreko baldintzei buruzkoa (urriaren 4ko 2177/1996 Errege Dekretuak onartua), bai eta indarreko legeriak ezartzen dituen higiene-, akustika-, bizigarritasun-, segurtasun- eta irisgarritasun-baldintzak ere.\n6. artikulua Indarrean dauden legeak betetzera beharturik gelditzen da ikastetxea, eta agindu honetan adierazitako daturen bat aldatu behar bada, dagokion berrikusketa eskatzera.\n«Unión de Federaciones Deportivas Vascas» erakundearen ordezkariak aurkeztutako eskaera aztertu da, zeinaren bidez baimena eskatzen den Getxoko udalerrian (Bizkaia) Saskibaloi eta Eskubaloi modalitateetako kirol-irakaskuntzak emateko ikastetxe bat ireki eta jardunean jartzeko.\nArau hauek ikusi dira: urriaren 24ko 1367/2007 Errege Dekretua, araubide bereziko kirol-irakaskuntzen antolamendu orokorra ezartzen duena (azaroaren 8ko BOE); urriaren 30eko 980/2015 Errege Dekretua, Saskibaloiko kirol-teknikariaren titulua ezarri, eta dagozkion oinarrizko curriculuma eta sarbide-baldintzak finkatzen dituena (azaroaren 25eko BOE), urriaren 30eko 982/2015 Errege Dekretua, Saskibaloiko goi-mailako kirol-teknikariaren titulua ezarri, eta dagozkion oinarrizko curriculuma eta sarbide-baldintzak finkatzen dituena (azaroaren 26ko BOE), eta martxoaren 5eko 361/2004 Errege Dekretua, Eskubaloiko kirol-teknikaria eta Eskubaloiko goi-mailako kirol-teknikariaren tituluak ezarri eta dagozkien oinarrizko curriculuma eta sarbide-baldintzak finkatzen dituena (martxoaren 23ko BOE) eta gai horretan aplikatu beharreko indarreko araudia. Horiek horrela, honako hau:\nKode-zenbakia: 48019742 eta 015908.\nIzen generikoa: Kirol Irakaskuntzako Ikastetxe Baimendua.\nIzen espezifikoa: «Centro Vasco de Enseñanzas Deportivas EKFB».\nTitularra: Unión de Federaciones Deportivas Vascas.\nHelbidea: Avenida de los Chopos z/g.\nBaimentzen diren irakaskuntzak:\nErdi-maila: 2 talde, bakoitza 28 ikaspostuko edukierakoa.\nGoi-maila: 2 talde, bakoitza 28 ikaspostuko edukierakoa.\nAgindu honen kontra, aukerako berraztertzeko errekurtsoa aurkeztu ahal zaio Hezkuntzako sailburuari, Euskal Herriko Agintaritzaren Aldizkarian argitaratu eta biharamunetik aurrera, hilabeteko epean; bestela, administrazioarekiko auzi-errekurtsoa aurkeztu ahal da Euskal Autonomia Erkidegoko Auzitegi Nagusian, Euskal Herriko Agintaritzaren Aldizkarian argitaratu eta biharamunetik aurrera, bi hilabeteko epean.


Euskararen eguna, Nafarroarena - Diario de Noticias de Navarra\niñaki idigoras igartua 03.12.2020 | 01:52\nIkusi al dituzu Eroskiren esne kaxak? Bi modelo behintzat baditu: CAV-erako bata, honen mapa, Trebiñuko zulo eta guzti, eta Euskadi hitzarekin. CFN-rako bestea, bere mapa eta NAVARRArekin. Ez dut uste esne txarrarekin egindako bereizketa denik, baina ez digu euskaldunoi onik egiten.\nNavarra vs Euskadi. Horixe da espainol separatistek nola ikusi nahi gaituzten: banatuta, eta batez ere, aurrez aurre. Identitate bereiziak bagenitu bezala: Foruak eta bandera nafarra lehenak, euskara eta Ikurrina bigarrenak. Menpeko administrazio vasco zein navarro-ek indartu egiten dute nozio hori, nazioa ahulduz: lehenak euskal hitza bereganatuta, bigarrenak navarro. Euskaldun izatea eta Nafar izatea antagonikoak bailira.\nMemoria egitea beharrezko dugu euskaldun nafarrok zatiketa honetara nola iritsi garen ulertzeko. Gogora ekarri dezagun: Vasconiarekin izendatu zuten erromatarrek egungo Euskal Herriko lurralde osoa, eta gehiago. Erromatar inperioa erori eta beste batzuk indartu ziren. Hauen erasoetatik defenda-tzeko baliatu genuen erromatarrekin ikasitako gerraren artea. Defentsa hobeto antolatzeko, Iruñeako Erresuma sortu genuen 824an. Geroago Nafarroako Erresuma bilakatu zen, egungo Euskal Herriko lurralde osoa, eta gehiago, bere baitan hartuz. Aztarna ezin argigarriagoak jaso ditu Iñaki Sagredok bere Navarra. Castillos que defendieron el Reino bilduma oparoan, lurrazaleko zein artxibategiko lanak uztartuz. Nafarroa beraz, euskaldunok geure burua, kultura, defendatzeko sortutako estatua da (sic).\nEtapa desberdinetan, konkistatu eta zatikatu egin gaituzte, espainolek lehenik eta frantsesek gero: 1200, 1512 eta 1620 dira mugarririk esanguratsuenak. Harrezkero inperio horien kolonia gara: CAV, CFN eta CAPB. Lurraldea konkistatu ziguten lehenik, militarki. Instituzio nazionalak okupatu jarraian, boterekeriz. Eta gure buruak nahastu harrezkero, administrazioetatik eta mediatikoki. Bat ez garela sinisten hasiak gara, iada egin ez badugu: vascos, navarros eta basques. Inperio ziren estatu demokratiko horien komunitate edo elkargoetan integratuak. Gure artean bereiztuak, beraien baitan integratuak. Naturalki*, ikusi dugun bezala.\nBurua nahasturik daukagula adierazten dute, ez bakarrik Eroskiren esne kaxek; baita gure hizketan egiteko erak berak ere, kanpo erreferen-tziatik ia beti. Gu separatistak garela esatea, adibidez, euskaldunon berriz batzea helburu dukegunean. Edo beraiek unionistak direla esatea, gu zatikatu gaituztenean. Beren ikuspuntutik guk egindako pentsamolde eta esamoldeak dira. Beren moldean eginak, gure kalterako: ez dugu errealitatea geure ikuspuntutik interpretatzen. Inor gara.\nMenpean hartuta gaituenak ikusi nahi gaituen bezala ikusten dugu gure burua, horren kontzientziarik izan gabe. Gogoz kontra baina kontzienteki egingo zuten men arbasoek konkista garaian, sorgin ehizatan berriro ez erortzeko, bizirauteko, Asiskoren Sugarren Mende irakurrita ulertuko duzun moduan. Orain eta hemen ehizak jarraitu egiten badu ere, nago gehiengoak, beldurragatik baino, kon-tzientzia ezagatik egiten dugula men, inertziaz, otzantasun ikasiaz. Inoren moldera moldatuta.\nAbenduak 3a dugu egun esanguratsua, gure euskal/nafar zatiketa gaindi-tzeko sinbolo aproposa: euskararen eguna, Nafarroarena. Nortasunari, kulturari eutsi nahi badiogu, instituzio nazionalak berreskuratu behar ditugula iradokitzen diguna.


Zer da? - bai-makillajea\nMakillajearen kontzeptuak makillatzearen edo makillatzearen egintza eta emaitza aipatzen ditu: hau da, itxura aldatzeko edo aurpegia edo gorputzaren beste zati bat edertzeko produktu kosmetikoak erabiltzearen emaitza. Makillajea ere deitzen zaio horretarako erabiltzen den substantziari. Makillajea inperfekzioak ezkutatzeko edo zenbait ezaugarri nabarmentzeko erabiltzen du gizakiak. Betazaletan, ezpainetan eta masailetan jarri ohi da, besteak beste. Pertsona askok, batez ere emakumeek, makillajea erabiltzen dute bilera sozialetara joan aurretik. Makillaje sozial gisa ezagutzen den praktika horrekin, ahalik eta hobekien janztea da asmoa.


Udal ludoteketan izena emateko bigarren epea zabalik - Berria - Pasaia\nUdal ludoteketan izena emateko bigarren epea zabalik\nOtsailaren 1etik 28ra arte\nAntxo, Donibane eta Trintxerpe-San Pedroko udal ludotekek 2018-19 ikasturtearen bigarren zatirako izen-emate epea otsailaren 1etik hilaren bukaerara arte zabalduko dute Ludoteketako bazkideak ez diren haurrentzat.\nZerbitzu hau 4-12 urte arteko haurrei zuzendua dago. Udalaren Gazteria Departamentuaren menpe dago eta Kantauri Ludiko Elkarteak kudeatzen du. Udalerrian oso harrera ona du; izan ere, orain arte arratsaldero ludotekek prestatzen duten eskaintza 300 haur baino gehiago gozatzen ari dira.\nGizarte- eta hezkuntza-ekipamenduak dira, haurrek topaketarako eta jolaserako leku bat izan dezaten; gainera, euskara landu eta gizarteratzea gara dezakete. Ildo horretan, haurrak modu sortzailean garatzeko, lagun berriak egiteko, irudimena estimulatzeko eta, partekatuz, jokoez arduratzeko aukera ematen duten espazioak ere badira.\nUnicefek onartutako Haurren Eskubideei Buruzko Hitzarmenean aitortutako oinarrizko eskubideen artean jolasa dagoela hartu behar da kontuan. Hitzarmen hau Nazio batuen Erakundean dauden estatu gehienek berretsi zuten.\nAldi berean, haurrek eskolan ikasten duten euskara aberasteko helburua dute, izan ere askotan ez dute handik kanpo hitz egiteko aukerarik izaten.\nJolas-jarduera ugari egiten dira ludoteketan; esaterako, jolas askeak, mahai-jolasak, lantegiak, txotxongiloak, txangoak, jolas- eta liburu-mailegua, etab.\nHiru zentroek ekainera arte izango dituzte ateak zabalik, astelehenetik ostiralera, 17:00etatik 20:00era, eta larunbatetan 11:00etatik 13:00etara. Izena ematen duten haurrak ez daude egunero joatera behartuak; egoki irizten dioten egunetan joango dira.\nOtsailetik ekainerako bigarren zati honetarako inskripzio-epea 28an bukatuko da. Gero ezingo da matrikularik egin. Ikasturte erdi honetarako 28,10 €-ko kuota ezarri da.\nAntxoko Ludotekaren kasuan izen-ematea 9 -12 urte arteko haurrentzat bakarrik irekiko da, txikien txandan ezinezkoa baita haur gehiago onartzea dagokien ordutegian haur asko eta espazio falta baitago haur gehiago onartu ahal izateko.\nEskaera formalizatzen den une berean ordainduko da kuota. Era berean, instalazioak ezagutu nahi dituzten interesdun guztiek, helduek zein haurrek, ludoteketan har dezakete hitzordua, lokalak ezagutzeko.\nMatrikula zuzenean egingo da:\n- Donibaneko Ludotekan, J.J. Otaegi plazan (Tel.: 943 517290; doniludoteka@gmail.com)\n- Trintxerpe-San Pedroko Ludotekan, Espinosa de los Monteros plazan (Tel.: 943-392510; kantauri ludoteka@gmail.com)\n- Antxoko Ludotekan, Azoka eraikinean (Tel.: 943 510645; antxoludoteka@gmail.com).


Liburuetaz mintzatzen: Erabili goldea hilen hezurren gainetik - Literatur Agenda Feministak Sarean\nGaurkoan, Baionako Irakur!zaleak taldetik datorkigu Maite Berrogain Ithurbide gomendio literarioa egitera. Olga Tokarczuk, Nobel saridunaren Erabili goldea hilen hezurren gainetik (Elkar,2020) eleberria irakurri du. Amaia Apalauzak eta Sonia Kolaczek itzulia, Janina Duszejko ingeniari erretiratuaren istorioa kontatzen digu eleberri honek. Janina Duszejko orain ingeleseko irakaslea da Polonia hego-mendebaldeko bazter menditsu batean. Neguan ez da ia inor bizi paraje haietan, baina hala ere hildakoak agertzen hasiko dira, eta guztiek ere ezkutuko ehizarekin lotuak, nonbait. Thriller itxurapean, gogoeta literario, ekologiko eta metafisikoak biltzen dituen eleberri mamitsua da.\nGoza ezazue Maiteren iruzkinaz!\nAurreko: Liburu gomendioak: Aitaren Etxea, Karmele Jaio (Elkar, 2019)\nHurrengoa: Literaturzale feministen topaketak


Gaztetxoen dantzek eman diete amaiera San Blas jaiei Buruñaon - Bergara - Goiena.eus\nGaztetxoen dantzek eman diete amaiera San Blas jaiei Buruñaon\nAmaia Txintxurreta 2017-02-05 16:10\nMoises Azpiazu dantza taldeko 60 umeren eta gaztetxoren dantza emanaldia ikustera auzotar eta herritar ugari joan dira San Blas jaiak ospatzen ari diren Buruñao auzora. Euriagatik, auzoko elkartean egin behar izan dituzte dantzak, eta bertaratu den jendetzarekin, txiki gelditu da elkartea.\nEuriagatik bertan behera gelditu behar izan da San Blas jaietako programan aurreikusita zegoen Nafarroako Aroztegi herriko Pello Cañamaresen erakustaldia. Motozerrarekin egurrezko irudiak egitekoa zen Cañamares jendaurrean, baina auzoan aterpe handiegirik ez daukatenez, antolatzaileek emanaldia bertan behera gelditzea erabaki dute.\nHala ere, eguerdi partean, kanpoan euria egiten jarraitzen zuen bitartean, auzoko elkarte barruan jendetza elkartu da herriko Moises Azpiazu dantza taldeko neska-mutikoen emanaldiaz gozatzeko. Txalo zaparrada ugari jaso dituzte dantzariek.\nSan Blas jaiak egubakoitzean hasi ziren ospatzen Buruñaon 11:00etako mezarekin eta opil bedeinkapenarekin. Elkartean salda eta txorizoa doan banatu zuten gero eta bazkalostean txokolatada izan zuten.\nAtzo, zapatua, mus txapelketa egin zuten 29. urtez eta jarraian elkartean 50 lagun elkartu ziren auzo afarian.\nSan Blas jaietako dantzak Buruñaon


Mailu Arruti - Komunitatea - Txintxarri.eus\nots 15 Lasarte-Oria\nDeskolokatu xamarra nago aspaldian. Mugak lausotu dira. Katalunian herriari bere etorkizunaz galdetzeagatik buruzagiak kartzelatu dituzte eta egun hauetan epai fartsa bat muntatuko diete bertan jar...\n2018 urr 19 Lasarte-Oria\nGauza batzuk komentatu nahi nituzke publikoan. Batez ere, azken aldian lagun artean, gure adinekoen artean, komentatzen ditugunak\n2018 mai 04 Lasarte-Oria\nEz gaituzte sinesten ezin izan dugulako frogatu bortxaketa egon denik, non eta mediku batek ez duen sinatzen marka fisikoak ditugunik. Kolpeak eta beste froga fisiologikoak\n2018 ots 02 Lasarte-Oria\nZenbat jipoi eman eta jasan dira “maitasunaren izenean” sarritan akabatzeraino. Gehienetan emakumeek eta haurrek jasotakoak\nBorroka armatuak deslegitimatu egiten du ideien defentsa. Etorri instituzioetara. Hitzez dena defenda daiteke. Parlamentuan denez hitz egin daiteke. Konstituzioa ere alda daiteke. Demokrazian subir...\n"Oporrak ez dira derrigorrezkoak. Borondatezkoak baizik. Badakit langileen eskubide garaipen bat direla, baina niri asko gustatzen zait lan egitea eta lantokian geratuko naiz.” (Cristina Cifuentes....\n2016 urr 06


Atalak VI, dantzarekin hitzordua « Donostia Kultura\nmartes 02 de febrero de 2010 por donostiakultura en Albisteak\tDatorren otsailaren 4ean, gaueko 9etan, Dantzaz Konpainiak bere Atalak VI hitzordura gonbidatzen gaitu Victoria Eugenia Antzokiko Club Aretoan.\nDantzaklub dantzaren formak aurkitzeko gonbita da, Dantzaz Konpainiako dantzariek egindako ikerketa-lanari esker. Edu Muruamendiarazek (Aukeran Dantza Taldea) bere sorkariaren atea irekiko du, eta emozio eta sentipen ugari sentiaraziko dizkigu topaketa horretan zehar. Konpainiako dantzariekiko pieza batek eta duo batek osatuko dute lehen saioko programa.\nSarrerak 6 eurotan daude salgai Victoria Eugenia eta Antzoki Zaharreko leihatiletan, baita Kutxaren ohiko kanaletan ere (Telekutxan, Servikutxan eta kutxa.net webgunean). Tags: dantza, victoria eugenia Los comentario están cerrados.


Aurrekoa Maiatzak 16 Igandea Hurrengoa\nMaiatzak 16 • 19:00 • Antzoki Zaharra (Parte Zaharra) MusikaBertan Behera\nMaiatzaren 16ko oharra. 12:30: Taldearen arrazoi pertsonalak direla-eta, kontzertu hau bertan behera geratu da. Sarrerak webgune bidez erosi zituztenei automatikoki itzuliko zaie dirua. Sarrerak leihatilan (Victoria Eugenia, Antzoki Zaharra...) erosi bazenituen, leihatilan bertan edo inprimaki hau beteta\nJurgi Ekiza (ahotsa), Ben?at Serna (gitarra), Mikel Caballero (baxua), Josu Aginaga (gitarra), Miguel Moyano (teklatuak), Gaizka Salazar (bateria)\nEraBatera Gatibu taldeko Gaizka Salazarrek, Mikel Caballerok, Ken Zazpiko Beñat Sernak eta Willis Drummondeko Jurgi Ekizak, Smile eta Garirekin aritzen den Miguel Moyanok eta Duobiteko Josu Aginagak osatzen dute. 2018an plazaratu zuten lehen diskoa, Antipodetan, Gaizkaren aitaren heriotzak eragindako saminetik sortutako kantuekin. Oraingo honetan, Izpi Galdua lanarekin, bizipozari kantatu nahi diote, ospatzeko modukoak begitantzen zaizkien ekintzei, esaterako, amets egin eta ametsak egi bihurtzeari, ume baten jaiotzari, musikak eragiten duen kemenari edota naturarekiko dugun atxikimenduari.\nMaiatzak 15 - 17 • 17:00 - 20:00 • Principe zinemak Zinema\nBetiko basoak eta elurtutako mendiak. XIX mendeko azken herena eta Nafarroa iparraldeko aran batean, Guda Karlistaren azken estertoreak bizitzen dira. Jaurtigai batek neskatilen hospizio bat txikitzen du eta neskatila bakarrak bizirik irauten du, larri zauritua, oso emakume eder batek salbatzen duena eta sendatu arte zaintzen duena. Hala ere, patua ez dago bere alde eta, beren ezkutalekua ezusteko eraso baten ondoren, neskatila berriro bakarrik geratzen da eta bakartuta mendian. Orduan baldintza berri eta arraro batekin ohartarazten da, eguneko argia ikusten uzten ez diona eta beste neskatila bat bezalako bizitza normala izatera bueltatzea.


autoa • ZUZEU\nAutoa - Fitekara, autoa aldatu beharko dugu. Gaurgero, hogei urtetik goiti izanen ditu. Seat Ibiza bat, orain artio gidatu dudan bakarra. Bistan dena, bertze auto batzuk ezagutu ditut. Seat 850 da...\nAutorik gabeko eguna Hiru hilabeteren buruan, irailaren 22an "Autorik Gabeko Eguna" ospatuko da. Europar Batasunaren esku egongo da ospakizuna. Izan ere, urtean zehar era horretako hainbat gairen in...\nFiat Concept Car III (FCC-III) edo FiatMio sortu du Brazilgo Fiatek. Auto fabrikatzaileak concept car berritzailea dakarkigu, interneteko erabiltzaileen iradokizunekin eraikia izan dena. Proiektua fia...\nTrafiko arazoak konpontzeko modu bat da SFPark. Aparkatzeko arazoak eta bigarren ilarak, baita hauek eragindako auto-ilarak ekiditeko jaio da proiektu hau. San Frantziskon hasi dira teknologia berria ...


Mutua Fraternidad-Muprespa Mugikorra - Edukiak - INFORMAZIO-SISTEMEN SEGURTASUN-POLITIKA\nFraternidad-Muprespa mutualitatearen Informazio-sistemen segurtasun-politika jarraian deskribatzen diren printzipioetan islatzen da:\nHistoria klinikoak, babestu beharreko aktibo nagusia.\nFraternidad Muprespa laneko istripuen mutualitate bat da, eta bere egitekoen artean osasun-laguntza eta errehabilitazioa ematea daude. Beraz, bere aktiborik garrantzitsuenetakoa historia klinikoak dira, lan-istripua izan duten langileenak eta, oro har, bere osasun instalazioetara jo duten pazienteenak. Zuzendaritzak abian jarritako Informazio-sistemen segurtasun-politikari esker, lehentasuna ematen zaio aktibo horren babesari, konfidentzialtasuna, erabilgarritasuna eta osotasuna oinarri. Informazio-zerbitzuak ematea ere barne hartzen du, bai mutualitateko langileei bai Extranet bidez informazioa eskuratu nahi duten langile asegurudunei ere.\nDatu automatizatuak, babestu beharreko beste aktibo bat.\nAutomatizatuta dauden gainerako datu eta kudeaketa prozeduretara ere zabaltzen da Informazio-sistemen segurtasun-politika; ia guztiak automatizatuta daude gure erakundean. Hala, mutualitateko negozio-sistemak (enpresak, langileak, aldi baterako ezintasunen eta ezintasun iraunkorren prestazio ekonomikoak, espediente administratiboak, prebentzioa) eta informazio-sistemak (langileen kudeaketa, inguru ekonomiko finantzarioa, intranet korporatiboa) ISKSk babestuko ditu.\n“Informazio babestua” kontzeptuaren eremua.\nInformazio babestutzat ulertzen dugu ohiko moduan sistema informatizatuetan eskuragarri dagoen informazioa (datu-baseak), baita hainbat dokumentu-espedienteetan modu desegituratuan sartutako informazioa ere, bai eskaneatutakoa bai inportazio masiboen bidez eskuratutakoa. Bestetik, "informazio" hitzak barne hartzen du oraindik ohiko euskarrian (paperean, azetatoan) dagoen dokumentazioa, gutxi bada ere, nahiz eta sistemaren helburua epe ertainean informazioaren %100 automatizatzea izan.\nKontrol teknikoak eta prestakuntza- eta kontzientziazio-politikak.\nSegurtasuna lortu beharreko helburua da, bai izaera teknikoko kontrolak ezarriz bai sistemen kudeaketan esku hartzen duten langileen prestakuntza- eta kontzientziazio-politiken bidez; izan ere, Fraternidad Muprespa mutualitateko Zuzendaritza ziur dago segurtasun-sisteman zerikusia duten guztiek parte hartzea garrantzitsua dela. Horretarako, giza baliabide guztientzako eta barneko zein kanpoko bezeroentzako prestakuntza-ekintzak burutzen dira.\nIndarrean dagoen araudia betetzea.\nSegurtasunaren alorrean arreta berezia jartzen zaio izaera pertsonaleko datuak babesteari buruzko legediari, baita historia klinikoari eta interesdunek hura eskuratzeari buruzko xedapenei ere. Printzipio horiei jarraitzen zaie informazioaren kudeaketan eta mutualitatearen kudeaketan egon daitezkeen harreman eta datuen lagapenean.\nPolitika beste hornitzaile batzuei zabaltzea.\nBestalde, informazio-teknologien eta komunikabideen inguruan hornitzaileekin sinatzen diren kontratu eta itun guztiek berariaz azaltzen dute segurtasunari dagokionez zein betebehar dituzten kontratatutako zerbitzua ematerakoan.\nSegurtasunerako metodologiak, prozedura operatiboak, politika korporatiboak eta, oro har, Informazioaren Segurtasuna kudeatzeko sistemaren barruan sortzen diren arau guztiak estandarizatzera jo da; hala, IKTen sektoreko praktika onenei jarraitzen zaie, interes talde nagusien (fabrikatzaileak, erabiltzaileen komunitateak, iritzi liderrak) gomendioak egokitzen dira, eta ahal den neurrian beste ingurune eta erakundeetan balio izan duten soluzioak egokitu egiten dira. Zehazki, UNE-ISO/IEC 27001:2014 eta ISO/IEC 27002:2013 nazioarteko estandarrei jarraitzen zaie.\nSegurtasuna, prozesu bat.\nInformazio-sistemen segurtasuna ez da legezko baldintzei, artearen egoerari edo joera teknologikoei jarraiki ezarritako neurri bakanen multzoa; antolakuntzako, prozedurako, teknologiako eta giza baliabideen kudeaketako hainbat alderdi barne hartzen dituen prozesua da segurtasuna. Eta giza baliabideen kudeaketako azken alderdi horretan ezinbestekoa da erabiltzaileen kontzientziazio- eta prestakuntza-politikak ezartzea.\nInformazio Sistemako Zuzendariordetza Nagusiak ISKSren etengabeko hobekuntza eta eraginkortasuna bermatzen du honako hauek erabiliz: Informazio-sistemen segurtasun-politikak, helburuak, barneko zein kanpoko ikuskaritzen emaitzak, datuen analisiak, ekintza zuzentzaileak, prebenitzeko ekintzak eta sistemaren berrikuspena. Arriskuen azterketa eta kudeaketa.\nSegurtasun-neurriak ezartzea arriskuak prebenitzeko planak aplikatzearen ondorioa da. Plan horiek arriskua kudeatzeko hartu diren erabakietatik datoz, Fraternidad Muprespa mutualitateak definitu eta onetsitako metodologiari jarraiki, hots, analisiaren metodologia eta arriskuen kudeaketa ezartzen dituen prozeduran bilduta dagoenari jarraiki. Metodologia hori Segurtasunaren Eskema Nazionalaren kontzeptuan oinarrituta dago, 3/2010 Errege Dekretuaren bidez onartutakoarenean. Erakundeak bere gain hartzen ez dituen arriskuak Arriskuaren Jabeak onartzen ditu. Horren eginkizuna Informazio eta Komunikazio Teknologien Batzordeak (IKT Batzordeak) burutzen du.\nInformazioaren Segurtasuna Kudeatzeko Sistemaren (ISKS) osagaiak.\nISKS dokumentu-multzo batez osatuta dago, politika eta prozedurak, sistemaren hainbat alderdiri (antolaketakoak, prozedurakoak eta teknikoak) euskarria ematen dioten eta horiekin lan egiteko baimena ematen duten jarraibide teknikoak eta erregistroak barne hartzen dituena. Hainbat politika langile guztiei aplika daitezke, eta nahitaez bete beharko dituzte.\nFraternidad-Muprespa mutualitateko Zuzendaritzak Informazio-sistemen segurtasun-politika bultzatzen du, eta behar bezala ezartzeko beharrezkoak diren bitarteko teknikoak eta giza baliabideak jartzen ditu.\nFraternidad Muprespa mutualitateko Zuzendaritzak ezarritakoaren arabera, honako hauek dira informazio-segurtasunean lehentasuna duten helburuak:\nInformazio-sistemetan konfidentzialtasuna, eskuragarritasuna, osotasuna, benetakotasuna eta trazabilitatea bermatzea. Zentzu horretan, Informazio Sistemen Zuzendariordetza Nagusiak aurrera eramandako proiektu guztiek aintzat hartzen dituzten eragiten diren arriskuak.\nErakundean arrisku-maila une oro murriztea. Horretarako, arriskuak tratatzeko planak erabiltzeaz gain, langileen arriskuak eta noizean behin egiten diren jarduerak (prestakuntzakoak, kulturizatzekoak eta kontzientziatzekoak) monitorizatu eta kontrolatuko dira.


Loak eragindako miopia eta ikuspegi nekatua zuzentzen dituzte lentilla berri batzuek | Consumer\nLoak eragindako miopia eta ikuspegi nekatua zuzentzen dituzte lentilla berri batzuek\nKornea birmoldatzen dute lo egiten duten bitartean, eta egunez betaurrekorik ez izateko aukera ematen dute.\nLozorroan jartzen diren lentilla batzuk dituen terapia berri batek, ondorio sekundariorik ez dutenak eta kornearen epitelioa modu itzulgarrian birmoldatzen dutenak, aukera ematen du gauez miopiako sei dioptria eta astigmatismoa zuzentzeko 1,75era arte.\nTratamendu hori Europako Batasunean (EB) onartu dute aurten, eta orain Espainiara iristen da. Tratamendu hori egokia da egun osoan betaurrekoak edo lentillak kendu nahi dituztenentzat edo ebakuntza-gelatik etorri nahi ez dutenentzat, errefrakziobidez akatsa zuzentzeko. Ángeles Arance oftalmologoak esan zuen oraindik ez duela balio hipermetropian adierazitako dioptria handiagoak zuzentzeko, ezta ikuspegi nekatu edo presbizioan ere.\nTerapia 750 eta 900 euro artean kostatzen da, dioptrien eta begi-ezaugarrien arabera, eta lenteak gauetan jartzea da, epitelioan presioa egin dezaten, eta, hala, akats optikoa egun osoan zuzentzeko.\nProzesu hori ez da iraunkorra, eta, eraginkortasun handiena izateko, lehenengo hamabost egunetan jarraitu behar da, segidako sei ordutik zortzi ordura gutxienez, eta denbora horretatik aurrera efektuak 72 ordu irauten du, batez beste.\nUrtero aldatu behar dira lentillak, eta, beraz, 200 euro ordaindu behar dira pare berri bakoitzeko. Atzo prentsaurrekoan nobedadea aurkeztu zuten optikari eta oftalmologoen arabera, ohiko beste ukipen-lente batzuek baino ez dituzte arazoak, eta infekzioak saihestu besterik ez da egin behar.\nTerapia hau 11 edo 12 urtetik aurrera gomendatzen da, errefrakzioegokia ez den adinean, baita egunez betaurrekoak edo lentillak kendu behar dituzten edo nahi dituzten pertsona guztiei ere, hala nola kirolariei.\namets lentillas-eu miopía-eu


Kaleko ikuskizunen erakusleiho izango da Kalerki jaialdia - Gipuzkoako Hitza\nKaleko ikuskizunen erakusleiho izango da Kalerki jaialdia\n2019, uztailak 05 Albisteak, gipuzkoa, Kultura 272\n“Gero eta zailagoa da kale antzerkia topatzea”. Eta, Olatz Azkue Zarauzko Udaleko kultur dinamizatzailearen hitzetan, horregatik da hain garrantzitsua gainerako diziplinei ere lekua egitea. “Zirkuaren alorrean askoz zabalagoa da eskaintza, eta, aurten, horregatik erabaki dugu antzerkiarekin batera dantza, musika eta akrobazia ere sartzea”. Antzerki jaialdi soil bat baino “askoz gehiago” delako Kalerki Zarauzko kaleko antzerki jaialdia. “Kaleko ikuskizun jaialdi bat dela esaten dut nik beti”, zehaztu du Azkuek. Atzo eskaini zituzten lehen lau emanaldiak, eta etzi amaituko da jaialdia, urtero zezen puzgarriekin egiten duten entzierroarekin —18:30ean hasiko da, udaletxe aurrean—. “Jendeak asko estimatzen du ekitaldi hori”, zehaztu du udaleko kultur teknikariak.\nAlproja Zarauzko antzerki taldea dago Kalerki jaialdiaren oinarrian. “Herrian antzokirik eta antzezlanik ez zegoela ikusita, Alproja antzerki taldearen inguruan zebilen hainbat lagun elkartu egin zen, 1994an”. Azkuek jakinarazi duenez, antzokian ezin bazen, kalean jaialdi xume bat bultzatu beharra zeukatela erabaki zuten talde hartako kideek. Zarauzko tabernetan eta Musika plazan hasi ziren emanaldiak eskaintzen. “Eta diru pixka bat biltzeko txapela pasatzen zuten amaieran”. Azkueren hitzetan, Alproja antzerki taldearen lanari eta Zarauzko Udalaren diru laguntzari esker, “pixkanaka hazten” joan zen jaialdia. Eta, ibilian-ibilian, 26. urtea beteko du aurten. “Euskal Herrian erreferente bihurtu da denborarekin”.\nHogei urteko lan eskergaren zama bizkar gainean zuela, Alproja taldeak duela sei urte udalaren esku utzi zuen Kalerkiren antolaketa lana. “Eurentzat gero eta zailagoa zen emanaldiak antolatzea”. Segurtasun arau zorrotzak bete behar izaten dituzte kaleko ikuskizunek. “Eta hor zeuden kontratu kontuak ere”. Hori bai, ekimenaren bultzatzaileek hasierako urteetan egindako lana aitortuta, “garai bateko lan ildoari jarraipena ematen” saiatzen ari da udala.\nAurten, Euskal Herrikoak izango dira Kalerkin parte hartuko duten konpainien erdiak, baina, horiez gain, Zarautzen izango dira, besteak beste, Frantziako Cie Dé-Chaînée eta Kenyako The Black Blues Brothers konpainiak ere. “The Black Blues Brothers taldeko kideak Europan bizi dira egun, Italian, eta akrobaziak egiten dituzte”. Alde horretatik, eta garai bateko ikuskizunekin alderatuta, Kalerkik “jauzi handia” egin duela uste du Azkuek. “Eta, noski, urte guztiko lana eskatzen du horrek. Jarraipena egin behar izaten zaie taldeei, beste jaialdi edo azoka batzuetara ere joaten gara emanaldiak bertatik bertara ikusteko, ingurukoekin kontaktuak egiten saiatzen gara…”.\nEguneroko jardun horretan, beste jaialdi batzuekin harremanak estutzen ere saiatzen dira Zarauzko Udaleko ordezkariak. “Konpainiak banaka kontratatu beharrean, merkeagoa delako inguruko beste batek kontratatzean aukera hori baliatzea eta konpainia horiek gure herrira ere ekartzea”. Horren adibide, The Black Blues Brothers taldeak Torrelavegan (Kantabria, Espainia) eskainiko du emanaldia asteburuan. “Eta aukera hori baliatuko dugu talde hori Zarautzera ekartzeko”.\nUrtero bezala, aurten ere doakoak izango dira Kalerki jaialdiko emanaldi guztiak. “Doakoak eta ikusle guztientzat egokiak. Gauez dira saio batzuk, eta horiek, berez, ez dira umeentzat, noski, baina baten bat agertzen bada, ez da ezer gertatuko; aspertu egingo dira gehienez”. Aurten, berezitasun gisa, “edukiera mugatuko emanaldi batzuk” zerrendatu dituzte egitarauan. “Ezaugarri bereziak behar dituztelako horietako batzuek. Nolabaiteko intimitatea eskatzen dute ikuskizun batzuek, muntatze lanetan nolabaiteko zailtasuna daukatelako eta horietan garrantzitsua delako ikusle gutxiago izatea”.\nZarauzko Udaleko kultur dinamizatzaileak azaldu duenez, hiru emanaldi izango dira edukiera mugatukoak: Jean Philippe Kikolasen Calor, “estruktura baten barruan gorpuzten delako saioa, eta emanaldiaren parte delako estruktura hori”; Javier Arandaren Vida. “Eskuekin egiten du antzerkia Javierrek, eta gertutik ikusi beharra dago emanaldi hori”; eta El Mono Habitado taldearen Benditas. “Bi emakume artzainen istorioa kontatzen du antzerki emanaldi horrek. Artaldearekin iritsiko dira, Ama Birjina agertuko zaie arbola batean, eta elkarrizketa sortuko da guztien artean. Gertutik ikusi beharra dago emanaldi hori ere”. Txartelak eskuratu beharko dira hiru emanaldi horiez gozatu ahal izateko, eta Modelo aretoan jaso ahal izango dira sarrerak, egunero, 17:00etatik aurrera.\nUrtez urte indartzen ari da Kalerki jaialdia. Jendeak “izugarri ondo” erantzuten duela azpimarratu du Azkuek, eta, horren eraginez, “gero eta gune zabalagoak” bilatu behar izaten dituztela. “Jendea, jada, ez da kabitzen Musika plazan”. Kaleko jarduna izanik, eguraldiak asko baldintzatzen du jaialdia. “Baina badirudi alde horretatik, behintzat, aurten ez dugula izango arazorik”. Hori bai, azken unean eguraldiak txarrera egingo balu, kiroldegira edo Modelo aretora eramango lituzkete emanaldietako batzuk. “Baina, printzipioz, ikuskizun guztiak kalean eskaintzeko asmoa daukagu”.\nEtxeko ekoizpenei begira\nAzkuek azpimarratu duenez, etorkizunera begira Euskal Herrian egiten diren ekoizpen guztiak Kalerki jaialdian ikusi ahal izatea da euren erronketako bat. “Aurrekontuaren eraginez, gaur egun ezinezkoa baita lan guztiak gurera ekartzea”. Alde horretatik, aurrekontua handituz gero, aukerak ere “areagotu” egingo liratekeela onartu du udaleko kultur dinamizatzaileak. Euskal Herrian kale antzerkiaren errealitatea “mugatu samarra” dela uste du Azkuek. “Konpainia batzuek urte asko daramatzate lanean, eta kalitatea bermatzen dute horiek: Hortzmugak, Markeliñek… Horien estreinuak gurera ekartzen saiatzen gara beti”. Baina kale antzerkia baino gehiago, Euskal Herrian zirkua egiten dela uste du kultur dinamizatzaileak. “Konpainia, talde eta bakarkako asko daude. Antzerkia bere horretan, ordea, garai batean gehiago zegoela uste dut”.


Elorrin bulegoa | Atxurrazelaieta Arquitectos\n2011 | Contratas Elorrin\nElorrin Kontratak enpresa eraikitzailearen bulegoen diseinua eskatu zigun. Beraien filosofia bereizten eta irudikatzen zuen irudi adierazgarri baten bila zebiltzan.\nEremu txiki bat genuen eskura, non lanpostu ugari txertatu behar genituen. Ondorioz, espazio arin bat diseinatu genuen, lanpostuak leku estatikoagoak eta lasaiagoak bihurtuz, hauek uharte gisa kokatuz eta geometria sinpleko altzairak erabiliz.\nLuzetarako bi hormentan zehar, bulegoaren mutur batetik bestera, elementu jarraitu eta bihurgunetsu bat txertatu genuen: metalezko katedun gortina bat, lokal osoa zeharkatzen zuena, eremuari jarraitusuna emateko helburuz.\nBulego osoa beltza da, beirazko fatxada barne, eta metalezko gortinari eman zaio nagusitasuna. Gortina hauek, egunean zehar led argiztapen sistemaren bitartez kolorez aldatzen doaz. Bulegoko material guztia, bai lan karpetak hormaren kontra kokatzen dira, metalezko kateez eginiko gortina handi baten atzean eskutaturik.\nJabeek bulegoaren diseinuan zehar izaniko ideiak onartu izanak, emaitz on eta sendo bat lortzea izan du ondorio.\nArgazkiak: Iñaki Eskubi.


Maite ditut maite – 3 orrialdea\nGURE HERRIAK: ELTZABURU\nEltzaburu Ultzamako hamalau herrietatik bat da. Nafarroko iparraldean dago eta bere mendiak “ur mugarekin” topatzen dira. 170 eta 180 biztanle artean ditu. Haritz haundi bat ere daukagu, ehun urte baino gehiago dituena eta Autsiberri parajean dago.\nZalditegi bat dugu eta zaldiak egoten dira korrika egiteko HIPODROMOAN.\nMendian harrobi bat ere daukagu Ofita harriarena eta horrekin errepideak eta trenen bideak sortzen dira.\nHerri honetan frontoi bat dugu 1896 urtean egina eta asko jolasten gara bertan ( pilotan,futbolean,patinetan…).\nErmita ere daukagu eta San Isidro erromeria.\nFestak irailaren lehenego asteartan San Agustin eta gero dira.\nOnddoak, gazta, haragia eta baratzeko produktu asko jaten dira.Hiru landetxe ditugu\n(Juandigorena,Benta,Elizaldea) eta jatetxe bat. Eltzaburuko adierazpena ELIZA BURU\nGure zonaldeko mendi garaiena Arburu da (932m). Askotan eguraldi epela eta hezea egiten du baina batzuetan hotza egiten du.\nBertako pertsona garrantzitsu bat Joxe Mutuberria izeneko bertsolari bat izan zen.\nEgilea: Erika Goya\nIdazlea2zikloa / 1. Maite ditut, L.H. 2. Zikloa, L.H. 4. maila / Maite ditut maite Utzi iruzkin bat\nGURE HERRIAK: ELTSO\nEltsok bi eraikin berezi ditu, eliza eta etxe bat.\nEzti museoa du, eta han ezti oso gozoa erosten da.\nKirol garrantzitsuenak futbola eta tronza dira Eltson.\nEltson natura oso bizia da.\nBertako festak abuztuan dira, eta Santa Luciaren santua ospatzen da. Eltsoko produktu tipikoa eztia eta esnea da.\nEltson Arañotzeko erromeria egiten da.\nHerri honetako ezizenak dira: Sastrenea, Etxeberri eta “Casa cura”.\nEgileak: Aitor eta Asier Aizpurua.\nGURE HERRIAK: BEUNTZA\nBi auzoz osatutako herria da: Beuntza eta Beuntza-larrea.\nIruñeko merindadean dago dago kokatua, Ultzamaldea zonaldean, Atez haranean hain zuzen ere.Nafarroako iparraldean dago eta 38 biztanle zituen 2012 urtean.\nEliza eder bat dago eta baita etxe handi ikusgarri bat ere. Eskola bat zegoen baina orain etxe bat da eta oraingo herriko plaza jolastokia zen.\nJendea frontoian pilotan jolas egiten da eta askotan mendira joaten da paseatzera.\nLandetxe bat dago bertan turismoa egiteko.\nHerriko festak abuztuan izaten dira.\nZonaldeko produktu tipikoak onddoak\neta gazta dira.\nHerri lasaia eta polita da.\nEgilea: Maitane Iturralde\nGURE HERRIAK: ARRAITZ\nNafarroaren iparraldean dago nire herria, Iruñetik hogeita bost km-tara.\n208 biztanle ditu eta bi auzo dauzka, bat Orkin eta bestea Arraizko Bentak.\nHerrian gauza asko dago: “Haritz zaharra” Orkinen dago.\nAbauntzen kobazulo bat dago. Han, k.a 15.000 urteko harria agertu zen. Harri horrek marrazki batzuk zituen , kobazulotik ikusten zena azaltzen. Harri hori Nafarroko museoan dago .\nNire aitatxi txikia zenean eskola zegoen eta orain ostatua da. Ostatuaren ondoan frontoia, eliza eta parkea dago.\nArraitz da Ultzamako soro eta mendi gehien duen herria. Gure mendietan daude: haritzak, pagoak, etab. Animali artean: basurdeak, oreina, eta mota askoko txoriak. Herrian ikuilu asko daude. Gehienez esne behiak eta ardi batzuk ere.\nHerriko festak abuztuaren 14tik 18ra dira eta Belate da Arrraizko erromeria. Belateko erromeria irailaren 8an ospatzen da.\nOnddoak eta mamia dira Arraizko produkto tipikoak. Benta Migeleko eta Ultzamako Bentako mamia oso ospetsua da. Kanpoko jendea lo egiteko bi toki dauzkagu.: Ultzamako Benta eta Albirena landa etxea.\nIdazlea2zikloa / 1. Maite ditut, Kategoriarik gabekoa, L.H. 2. Zikloa, L.H. 4. maila / Maite ditut maite Utzi iruzkin bat\nGaur, irailak 25, golf kirola praktikatzera Lizasoko “Pitch and Putt” zelaira joan gara. Azkenean eta noizbait, esan genezake.\nLH4 eta LH6 mailako ikasleak joan gara. Goizean goiz eskolatik oinez irten gara. Gure zonaldea lantzen ari garenez, aukera paregabea gure bazterrak ikusteko.\nLizasora iristerakoan, Zeferinorekin genuen zita. Lehenengo PITCH edo pilotari ematen zaion kolpe luzea landu dugu.\nGosaldu ondoren, PUTT praktikatzeko ordua.\nOso ongi pasatu eta asko ikasi eta gero, eskolara itzultzeko ordua.\nItxaroteak merezi izan du!\nGOLF EN LIZASO\nHoy, 25 de septiembre, hemos salido al Pitch and Putt de Lizaso para practicar el golf. La salida ha ido muy bien, lo hemos pasado en grande y hemos aprendido mucho. ¡Y con buen tiempo además!\nIdazlea2zikloa / 1. Maite ditut, L.H. 2. Zikloa, L.H. 4. maila, LH4 Proiektuak / Maite ditut maite Iruzkin bat\nGURE ESKUALDEAREN AZALPENA


Vilma Nuñez de Escorcia: «Ortega iraultzarekiko traidoretzat daukate gehienek» | Mundua | Berria\nVilma Nuñez de Escorcia. Cenidh-eko presidentea\n«Ortega iraultzarekiko traidoretzat daukate gehienek»\nNuñez de Escorciak uste du Nikaragua «somozismora itzuli» dela, eta presidentea boterea bereganatuz joan den neurrian giza eskubideen erabateko urratzea gertatu dela: «Jarrera horrek inpunitatea dakar».\n2018ko abenduak 13 - Paris\nIa Nikaragua osoa bezalaxe, sandinista eta ortegista izan zen. Gaur egun gobernua somozismora bueltatu dela dio. Edo garai okerrago batera. Halere, ez duela inoiz amore emango ziurtatu du Vilma Nuñez Cenidh giza eskubideen Nikaraguako zentroko presidenteak (Acoyapa, Nikaragua, 1938). «Giza eskubideak defendatzea bizimodu bat da niretzat, eta ahal dudanera arte jarraitzea da nire asmoa».\nMehatxuak eta jazarpenak ekarri arren, neutralak ezin garela izan diozu atergabe.\nBeti. Giza eskubideak arriskuan daudenean, ezin gara itzulinguruka ibili. Urraketei egunero aurre egiten diotenak babestuak eta ahaldunduak sentituko dira horrela.\n2015ean kanalaren eraikuntzaren aurkako manifestariek jasan zuten errepresioa ikusita, 2016a urte kaskarra izango zela iragarri zenuen. 2018an etorriko zena imajina zenezakeen?\nDaniel Ortegaren gobernuaren giza eskubideen urraketak salatzen nituen arren, ezin nezakeen aurreikusi izan den errepresioa; batez ere, zitalki kalkulatuta izan delako. Hilketa deitzen genion, baina hau sarraski estrategia hutsa da. Apirilaren 19an, ikasleria kalera atera zen Gizarte Segurantzaren erreformaren aurka protestatzeko. Gazteria Sandinista izan zuten aurrean. Hasieran, horien erasoak onartzen zituen Poliziak; ondoren, ikusle izateari utzi, eta aktore bihurtu eta tiroka hasi zen gomazko balekin. Bat baino gehiago begirik gabe geratu zen. Ez zuten limurtzeko erabili, baizik eta mina eragiteko. Egoerak txarrera egin zuen orduan. Ikasleak unibertsitateetan sartu zirenean benetako munizioa erabili zuten. Zaurituak eta hildakoak izan ziren, baina inoiz ez dugu jakingo zenbat, Ortegaren estrategia orduan agertu baitzen. Gobernuak poliziak eta parapoliziak ez ezik, osasun zerbitzuak ere erabili zituen, eta Leonen zein Managuan ospitaleak itxi zituen. Horregatik, zauritu asko hil ziren. Ez da giza eskubideen urraketa bat izan, delitua baizik. 300 hildako baino gehiago. Ezinezkoa da hori ordaintzea.\nSomoza diktadorea kanporatu zuen lider sandinista da Ortega. Eragina al du horrek Nikaraguako herria bere gobernuarekin kritikoa izateko?\nHasieran, agian, baina dagoeneko jendea sinetsita dago. Costa Ricako enpresa batek egindako inkestak dio biztanleriaren %30 eskas batek duela iritzi ona. Gehienek iraultzarekiko traidoretzat dute jada.\nZein garai da okerrena, Somozarena ala Ortegarena?\nSomozismora bueltatu gara. Diktadura hori jasan nuen, preso politikoa izan nintzen, eta torturak pairatu nituen. Eta, hala eta guztiz ere, ez zen gaur egun dagoen botere judizialaren suntsipena gertatu. Ez dago giza eskubideak errespetatuko diren inongo bermerik. Nahieran atxilotzen da, bidezko defentsa edukitzea ezinezkoa da, 6 eta 90 urte arteko espetxe zigorrak ezartzen dituzte. Hau, izan ere, beste errepresio bide bat da: militarra, poliziala, osasunarena eta orain judiziala.\nIa 40 urte geroago, historia errepikatzen dela dirudi. Lider sozialista batengan konfiantza izan ahalko du Nikaraguak berriro?\nEz ditut etiketak jarri nahi, nik neuk huts egin dudala sentitu baitut. Iraultza Sandinista ez zen iruzur bat izan; iraultzaren ideiei traizio egin diena Daniel Ortega izan da. 1990ean hauteskundeak galdu zituenean, FSLNko buruak joan egin ziren. Tomas Borge, Bayardo Arce eta bera baino ez ziren geratu. Handik aurrera, boterea zentralizatuz joan zen, eta gobernua berreskuratzea obsesio bihurtu zen. Erabat hautsi zuen printzipioa «txiroa» izatearena izan zen. Nikaraguako pertsona aberatsenetariko bat da gaur egun, ustelkeria eta jabetza bidegabeari esker.\nBotere politikoa eta ekonomikoa protestak kriminalizatzen ari da giza eskubideen defendatzaileei erasotzeko. Nola egiten diozue aurre?\nDaniel Ortegaren gobernua eta Ortega presidentea bera giza eskubideak urratzen dituztenen zerrendan sartu dira jada. Nikaraguan ez dago defendatzaileak babesten dituen legerik, eta botere judiziala manipulatua dago. Hortaz, hiltzen ez bagaituzte, iraindu eta kriminalizatu egiten gaituzte. Errepresio testuinguru honetan, delitu berri asko tipifikatu dituzte; esaterako, onartu duten lege antiterroristan, ekintza asko terrorismotzat hartzeaz gain, terrorismoaren finantzaketa agertu da. Horren arabera, protestan parte hartzen ari den pertsona bati kafe bat eramatea finantzaketa izan liteke.\nLarriena botere judizialaren manipulazioa al da?\nKirtenkeria hutsa da. Halere, ez gintuen ustekabean harrapatu. 2000n, Ortegak Arnoldo Alemanekin ituna egin zuenean, ustelkeria, independentziarik eza eta alderdikeria heldu ziren. Konstituzioa erreformatu zuen botere kuota bereganatzeko; hots, botere judizialean ordezkaritza izateko. Ondorioz, justizia egiten zuten epaile zuzenak desagertu ziren.\nAbokatu gisa, zein tresna geratzen zaizkizu?\nBaliabide guztiak agortu direnean, nazioarteko eskumena duten auzitegietara jotzea baino ez dago. Gertuena guretzat CIDH Giza Eskubideen Batzorde Interamerikarra da. Prozedura luzeagoa da, baina izaera loteslea du. Gobernua epaia betetzera behartuta dago. Hala eta guztiz ere, Nikaraguako Gobernuak ez ditu inondik ere giza eskubideak errespetatzen, ezta nazioarteko hitzarmenak ere. Neuri eta Cenidh giza eskubideen Nikaraguako zentroari ez digute uzten epaiketak ikusten eta espetxeetan sartzen ere. Ez digute erantzuten. Joera horrek inpunitatea dakar. Giza eskubideen erabateko urratzea da.\nNolakoa da emakumeen parte hartzea herri mugimenduen erresistentzian?\nFuntsezko partaideak dira. Gizonekin batera daude borroka hau bultzatzen. Somozaren aurkako iraultzan ere oinarri izan ziren, baina, Fronteak irabazi zuenean, bigarren mailara pasatu ziren. Eduki zuten parte hartzea ez dator bat gero izan zuten ordezkaritzarekin.\nAbortua debekatuta dago edozein kasutan Hondurasen, El Salvadorren, eta, 2006tik aurrera, baita Nikaraguan ere.\nUne hori arte, abortu «terapeutikoa» geneukan; hau da, osasunarekin zerikusia zuten zenbait arrazoi onartzen ziren. Baina, 2006an, Ortegak Miguel Obando y Bravo kardinalarekin itxitako akordio baten ondorioz, FSLNko diputatuek zigor kodearen erreforma baten alde bozkatu zuten, eta haurdunaldien etenaldia erabat debekatuta dago harrezkero. Konstituzioaren kontrakoa zela-eta helegite bat jarri genuen, eta, hamar urte geroago, ez dute oraindik ebazpenik eman. Botere judizialaren alderdikeria argi eta garbi ikusten da.


Hezkuntza Archives - Axala\nMigrazioa, elkartasuna, sentsibilizazioa, haurrak, helduak, ezagutza, elkarbizitza… dira Harresirik Gabeko Lurraldea, Ezizerb eta OarsoIrriakeko kideak elkarlanean sortutako ekintzaren oinarriak. Urtero, familia asko dira herriko jaietan bere postuekin herriko jaietara lan egitera joaten direnak. Horietako familia ugarik haurrekin datoz. Baina, gurasoak lanean dauden bitartean zer gertatzen da haur horiekin? Duela hainbat urte Ezizerben ekimenak haur horiek bildu eta aisialdirako...\nPosted in Hezkuntza, Jolasean\nBetidanik pentsatu izan dut benetan ikasten dena bizitzen den hori dela. Zer ikasi eta nola kultura baten ezaugarri dira eta horiek kultura batean murgildurik dauden gizabanakoen ezaugarriak modelatzen dituzte. Kultura desberdinetan aldatzen ez den berezitasunetako bat haurrek jolasten ikasten dutela da; ibiltzen, hitz egiten… Jolasak pizten du haurra eta bere sorkuntza ahalmenaren adierazpenik gorenetakoa da. Gure ikastola, eskola eta unibertsitateko klase gehienetan praktikan jartzen diren...


Irekia Eusko Jaurlaritza - Gobierno Vasco :: EHAA xedapena 201803293\nAGINDUA, 2018ko maiatzaren 31koa, Gobernantza Publiko eta Autogobernuko sailburuarena, zeinaren bidez «Fundación Instituto de Selección Escolar de Bizkaia» fundazioaren estatutuen aldaketa Euskal Autonomia Erkidegoko Fundazioen Erregistroan inskribatzen baita.\nHurrenkenaren zenbakia: 201803293\nLehenengoa.– 2018ko apirilaren 18an jaso zen Gobernantza Publiko eta Autogobernu Sailean «Fundación Instituto de Selección Escolar de Bizkaia» fundazioaren estatutuen aldaketa Euskal Autonomia Erkidegoko Fundazioen Erregistroan inskribatzeko eskabidea, 9/2016 Legea (ekainaren 2koa, Euskal Autonomia Erkidegoko fundazioei buruzkoa) betetze aldera. Izan ere, aldaketa hori 2018ko martxoaren 19an erabaki zuen Fundazioaren Patronatuak. Espedientean jasotako dokumentuak erantsi zitzaizkion eskaera-idazkiari.\nBigarrena.– Halaber, bilera berean, Fundazioaren Patronatuak erabaki zuen fundazioaren xedeak aldatzea eta gizartearen errealitatera egokitzea, baita fundazioaren helbidea eta zuzkidura aldatzea ere. Aurkeztutako dokumentazioaren bidez eskatzen da Babeslaritzak fundazioaren xedeak alda daitezen onartzeko, fundatzaileek berariaz debekatu ez dituztelako.\nEra berean, Lege horren 37.1 artikuluak honako hau xedatzen du:\nPatronatuak onetsitako estatutu-aldaketek fundazioaren helburua errespetatzen dutela ulertuko da, eta ez da beharrezkoa izango aldaketa horiek babesletzak onestea erregistroan inskribatu aurretik.\nHala ere, estatutuak aldatzen badira fundatzaileek ezarritako helburuak aldatzeko edo ezabatzeko, fundatzaileen onespena lortu beharko da ahal den kasuetan, baita babesletzaren berariazko onespena ere, aldaketa erregistroan inskribatu aurretik.»\nKasu honetan, fundazioaren xedeak aldatuta ez dira xede horien edukia eta izaera aldatzen, fundazioaren nahia ere ez da aldatzen; aitzitik, soilik aldatzen da horien idazketa formala, gizartearen errealitatera egokitzeko asmoz.\nHirugarrena.– Funtsezko iritzitako datu eta agiriak erantsi zaizkio espediente honi, eta, bereziki, honako hauetan eskatutakoak: ekainaren 2ko 9/2016 Legearen 37. eta 51.2. artikuluetan eta lehen xedapen iragankorrean (Euskal Autonomia Erkidegoko Fundazioei buruzkoa), ekainaren 19ko 100/2007 Dekretuko 33.1. artikuluan (Euskal Autonomia Erkidegoko Fundazioen Babeslaritzaren Erregelamendua onartzen duena), ekainaren 19ko 101/2007 Dekretuaren 44. artikuluan (Euskal Autonomia Erkidegoko Fundazioen Erregistroaren Erregelamendua onartzen duena). Horrenbestez, aplikagarriak diren lege eta erregelamenduetan xedatutakoarekin bat dator estatutuen aldaketa.\nLehenengoa.– Fundazioaren xedeei buruzko artikulua alda dadin onartzea.\nBigarrena.– Euskal Autonomia Erkidegoko Fundazioen Erregistroan inskribatzea Bilboko «Fundación Instituto de Selección Escolar de Bizkaia» fundazioaren estatutuen aldaketak, 9/2016 Legera (ekainaren 2koa, Euskal Autonomia Erkidegoko Fundazioei buruzkoa) egokitu dadin, eta fundazioaren xedeei, helbideari eta zuzkidurari buruzko artikuluen aldaketa ere inskribatzea, 2018ko apirilaren 9an Juan Ignacio Gomeza Villa notarioaren aurrean (protokolo zk.: 627) egin zen eskritura publikoan ezarritakoa betez.\nAGINDUA, 2018ko ekainaren 5ekoa, Gobernantza Publiko eta Autogobernuko sailburuarena, zeinaren bidez «Fundación Integrando» fundazioaren estatutuen aldaketa Euskal Autonomia Erkidegoko Fundazioen Erregistroan inskribatzen baita, Euskal Autonomia Erkidegoko…


San Kristobal auzoko biribilgunea egiteko obrak atzeratu dituzte. - AUZOARTEKO\nUdalak eta Bizkaiko Foru Aldundiak akordio berri bat lortu dute eta, azkenean, datorren urtean egingo dituzte lanak.\nTrafiko arazoak saihestu eta oinezkoen segurtasuna bermatu asmoz, San Kristobal eta Altamira auzoetako sarbideetan biribilgune bat eraikitzeko asmoa agertu zuen bere garaian Udalak. Hasiera batean, urte honen bukaeran hasiko ziren errotonda egiteko obrak, baina azkenean, datorren urtera arte atzeratu dituzte lanak.\nUdal ordezkariek egiaztatu dutenaren arabera, biribilgunea egiteko Bizkaiko Foru Aldundiarekin lortutako hitzarmena moldatu dute. 2005eko urrian eman zuten, hain zuzen ere, biribilgunea eraikitzeko proiektuaren berri. Garai hartan, obrak egiteko 348.000 euroko laguntza onartu zuela jakinarazi zuen Foru Aldundiak. Obrak datorren urtera arte atzeratuz gero, berriz, laguntza handiagoa litzatekeela adierazi zuten.\nAzkenean, akordio berri batera iritsi dira Udala eta Bizkaiko Foru Aldundia. Hartara, 848.000 euro esleitu ditu azkenean Herri Lan eta garraio sailak biribilgunearen obretarako. Beraz, 2007an hasiko dira San Kristobal eta Altamira auzoak Gernika-Bermeo errepidearekin (BI-2235) lotuko dituen errotonda berriaren obrak.\nGuztira 20 metro inguruko erradioa izango du errotonda berriak. Hori dela eta, beharrezkoa izango da errepide inguruko maldari zati bat kentzea.\nBiribilgunea egiteko beharrezko lursailak lortzearen ardura Busturiako Udalarena izango da. Horretarako, lursailen jabeekin akordioak lortu beharko ditu. Beste alde batetik, errotonda egiteko obrekin batera, inguru osoaren urbanizazioa ere egin beharko dute. Besteak beste, espaloiak egin, argiztapen sistema berria jarri eta beharrezko seinaleztapena jarri biribilgunearen inguru osoan.\nBizkaiko errepide mapako puntu beltz garrantzitsuenetakoa da errotonda kokatuko den tokia. Biribilgune berriarekin, gaur egun sortzen diren trafiko arazoak ekidin gura dituzte, bizilagunen segurtasuna hobetzeaz gain.\nIzan ere, ibilgailuek ikuspen arazoak eta biratzeko arazoak izaten dituzte gune horretan. Gainera, trafikoaren abiadura handia dela eta, oinezkoentzako dagoen istripu arriskua handia izaten da eta, hain zuzen ere, hori saihestu gura dute.\nBaina horiek ez dira izango mota horretako arazoak saihesteko Busturian egingo dituzten obra bakarrak. Helburu berdinekin beste bi errotonda ere egingo baitituzte: Bat hilerrirako sarbidean, eta bestea, berriz, Abiña hondartza- rako sarreran.\nabiña akordioa akordioak aldundia altamira arazoak biribilgunea bizkaia bizkaiko busturia busturialdea diputazioa errepideak errotonda eusko foru garraio helburuak herri hilerria hondartzak ibilgailuak jaurlaritza kotxeak kristobal la lanak lursailak maldak obrak proiektua san sarbideak trafiko udala urdaibai